ITMAX - Mengembangkan Aplikasi Bandar Pintar dengan Dana IPO

ITMAX System Berhad (ITMAX) terlibat dalam perniagaan pembekalan dan pemasangan serta penyediaan sistem rangkaian ruang awam. STS, anak syarikat yang dicadangkan bagi ITMAX pula terlibat dalam penyelidikan & pembangunan sistem dan perisian aplikasi, reka bentuk dan pemasangan pengawal, pembekalan dan pemasangan sistem pengurusan trafik berangkaian, serta menyediakan perkhidmatan yang dipajak dan diuruskan bagi sistem pengawasan dan analisis video.

Butiran IPO syarikat adalah seperti berikut:

Harga IPO:

RM 1.07

Status syariah:

Disahkan syariah oleh SAC

Pasaran:

Utama

Permodalan pasaran:

RM 1.10 bilion

Nisbah PE:

37.7

Permohonan ditutup:

1 Disember 2022

Cabutan saham:

5 Disember 2022

Tarikh penyenaraian:

13 Disember 2022

Perniagaan ITMAX

Syarikat ini telah diperbadankan pada 9 April 2001 sebagai syarikat persendirian dibawah nama Alfaville (M) Sdn Bhd. Kemudian, ia menukar nama menjadi ITMAX System Sdn Bhd pada 26 Oktober 2001. Syarikat ini kemudian ditukarkan menjadi syarikat awam pada 29 Jun 2022.

Struktur syarikat selepas disenaraikan adalah seperti berikut:

Sumber: Prospektus IPO

ITMAX terlibat dalam perniagaan membekal, memasang, serta menyediakan sistem rangkaian ruang awam. Manakala anak syarikat tunggal mereka, STS pula terlibat dalam penyelidikan dan pembangunan sistem dan perisian aplikasi, reka bentuk dan pemasangan pengawal, pembekalan dan pemasangan sistem pengurusan trafik rangkaian, dan menyediakan perkhidmatan pajakan dan pengurusan sistem pengawasan dan analisis video.

Rajah berikut menggambarkan model perniagaan ITMAX:

Model perniagaan syarikat

Prestasi kewangan ITMAX

Dari tahun 2019 sehingga tahun 2021, syarikat ITMAX mencatatkan keuntungan yang konsisten iaitu dengan peningkatan daripada RM 37.2 juta pada tahun 2019 kepada RM 79.8 juta pada tahun kewangan 2021 iaitu dengan kenaikan sebanyak 46.4%. Untung kasar syarikat juga meningkat iaitu daripada 18.4% pada tahun kewangan 2019 kepada 52.9% dan 66.9% pada tahun kewangan 2020 dan 2021.

Kebanyakan pembekalan dan pemasangan sistem rangkaian ruang awam adalah berdasarkan kontrak sekaligus. Oleh itu, ITMAX harus mencari projek baru untuk mengembangkan pesanan.

Prestasi kewangan syarikat

Pendapatan syarikat ITMAX datang daripada 2 aktiviti perniagaan utama iaitu:

Pembekalan dan pemasangan sistem rangkaian

Penyediaan kemudahan rangkaian

Pendapatan syarikat mengikut segmen adalah seperti di bawah:

Prestasi kewangan mengikut segmen

Rajah di atas menunjukkan bahawa majoriti pendapatan syarikat datang daripada segmen pembekalan dan pemasangan sistem rangkaian awam. Namun, bagi tempoh kewangan berakhir 30 Jun 2022, segmen pembekalan dan pemasangan sistem rangkaian hanya merangkumi 34.4% daripada pendapatan syarikat. Sementara itu, hasil daripada penyediaan kemudahan rangkaian pula meningkat sebanyak 63.8%, iaitu sebanyak RM 26.0 juta.

Selain itu, ITMAX juga menawarkan produk-produk berkaitan yang melengkapkan segmen utama perniagaan mereka. Ini termasuk jualan pengawalan trafik serta bekalan UPS yang diperoleh daripada pihak ketiga. Untuk 30 Jun 2022, hasil daripada segmen ini menyumbang RM0.7 juta (1.8%) daripada hasil pendapatan syarikat.

Pelanggan utama syarikat

Sehingga tempoh kewangan 30 Jun 2022, ITMAX mempunyai lima pelanggan utama yang menyumbang kepada hasil pendapatan syarikat. Daripada lima pelanggan tersebut, pendapatan daripada kontrak bersama Datuk Bandar Kuala Lumpur (DBKL) merekodkan jumlah yang tertinggi iaitu sebanyak RM 23.1 juta (62.2%), RM 28.9 juta (60.7%), RM 58.4 juta (73.2%) dan RM 38.5 juta (94.5%) bagi pendapatan bagi tahun kewangan 2019, 2020, 2021 dan tempoh kewangan sehingga 30 Jun 2022.

Berikut merupakan senarai pelanggan utama ITMAX untuk tempoh kewangan 2022:

Senarai pelanggan utama syarikat

Kelebihan daya saing

Syarikat ITMAX terlibat dalam perniagaan pembekalan dan pemasangan serta penyediaan ruangan sistem rangkaian awam. Manakala anak syarikat tunggal mereka, iaitu STS terlibat dalam penyelidikan dan pembangunan mengenai sistem dan perisian aplikasi, reka bentuk dan pemasanganan pengawalan, pembekalan dan pemasangan sistem pengurusan trafik rangkaian, dan menyediakan perkhidmatan yang dipajak dan diuruskan bagi sistem pengawasan dan analitik video.

Antara kelebihan syarikat ini ialah mereka membangunkan dan mereka bentuk sistem pengawasan video, pencahayaan dan pengurusan trafik rangkaian secara dalaman yang terus berfungsi sebagai platform untuk pengembangan dan pertumbuhan perniagaan. Model perniagaan syarikat ini adalah berdasarkan dua segmen utama yang menyediakan hasil berasaskan projek dan hasil berulang yang memberikan jaminan hasil sepanjang tempoh kontrak tersebut.

Selain itu, mereka juga mempunyai rangkaian kawasan metropolitan persendirian di Kuala Lumpur untuk menyokong sistem rangkaian ruang awam dan seterusnya menyediakan peluang perniagaan pada masa hadapan.

Tambahan lagi, ITMAX juga mempunyai rekod prestasi yang bagus selama sembilan tahun sebagai pembekal sistem rangkaian di ruang awam.

Risiko berkaitan perniagaan dan operasi

Sebahagian besar pendapatan syarikat diperoleh daripada kerja dan perkhidmatan yang diberikan kepada DBKL. Pendapatan daripada DBKL merangkumi RM 23.1 juta (62.2%), RM 28.9 juta (60.7%), RM 58.4 juta (73.2%) dan RM 38.5 juta (94.5%) bagi pendapatan bagi tahun kewangan 2019, 2020, 2021 dan tempoh kewangan sehingga 30 Jun 2022.

Oleh itu, sekiranya ITMAX kehilangan DBKL sebagai pelanggan, ia boleh menjejaskan perniagaan syarikat, hasil operasi dan keadaan kewangan syarikat. Seandainya perkara ini berlaku, ITMAX perlu mendapatkan kontrak baharu dengan pelanggan sedia ada dan/atau pelanggan baharu untuk menggantikan kehilangan hasil daripada DBKL.

Strategi IPO dan masa depan

Dana yang diterima daripada IPO ini akan digunakan untuk tujuan seperti yang berikut:

Dana

Nilai (Juta)

Peratusan (%)

Perluasan aplikasi bandar pintar

85

41.7

Perluasan keupayaan penyelidikan dan pembangunan

12.5

6.1

Mengembangkan perniagaan ke dalam pasaran perusahaan

20

9.8

Perluasan infrastruktur rangkaian dan telekomunikasi

39.5

19.4

Modal kerja

29.078

14.3

Pembayaran semula pinjaman

8

3.9

Perbelanjaan penyenaraian IPO

9.814

4.8

Jumlah

203.892

100

Majoriti dana akan digunakan untuk tujuan pengembangan perniagaan. Dana terbesar iaitu sebanyak RM 85 juta (41.7%) daripada dana IPO akan digunakan untuk tujuan perluasan aplikasi bandar pintar kepada kerajaan tempatan lain, kementerian persekutuan, dan pelanggan sedia ada. ITMAX merancang untuk melabur ke dalam jenis sistem rangkaian ruang awam, infrastruktur, sumber dan kemudahan yang berkaitan.

Selain itu, sebanyak RM 12.5 juta dana pula akan digunakan untuk meningkatkan keupayaan penyelidikan dan pembangunan dengan mengembangkan kumpulan penyelidikan dan menyediakan makmal ujian yang baru. Manakala sejumlah RM 20 juta dan RM 39.5 juta masing-masing akan digunakan untuk tujuan pengembangan perniagaan ke dalam pasaran perusahaan dan juga meluaskan infrastruktur rangkaian dan telekomunikasi.

Baki dana pula akan digunakan untuk modal kerja (14.3%), pembayaran semula pinjaman (3.9%) dan juga perbelanjaan untuk penyenaraian IPO (4.8%).

Analisis perniagaan dan industri

ITMAX System Berhad bersama anak syarikatnya, terlibat dalam sistem rangkaian ruang awam yang memfokuskan pada pencahayaan, pengurusan trafik dan pengawasan video, serta perkhidmatan rangkaian komunikasi, yang merupakan sebahagian daripada infrastruktur bandar pintar. Syarikat ITMAX terlibat dalam beberapa inisiatif bandar pintar di Kuala Lumpur.

Industri sistem rangkaian ruang awam

Bandar pintar

Bandar pintar merujuk kepada kawasan perbandaran yang menggunakan teknologi maklumat dan komunikasi (ICT) dan kemajuan teknologi untuk meningkatkan kualiti hidup, menggalakkan pertumbuhan ekonomi, membangunkan persekitaran yang mampan dan selamat, dan menggalakkan amalan pengurusan bandar yang cekap.

Kumpulan ITMAX terlibat dalam Kehidupan Pintar (
Smart Life
) dengan kemudahan pengawasan video rangkaiannya di bawah pengawasan pintar dan projek televisyen litar tertutup (CCTV), Persekitaran Pintar (
Smart Environment
) dengan sistem lampu rangkaiannya dengan penggabungan lampu LED, Kerajaan Pintar (
Smart Government
) dengan sistem dan platform rangkaian di bawah projek pusat operasi bersepadu, Mobiliti Pintar (
Smart Mobility
) dengan sistem pengurusan trafik rangkaiannya dan Infrastruktur Digital Pintar (
Smart Digital Infrastructure
) dengan rangkaian gentian optik di Kuala Lumpur.

Rajah di bawah menunjukkan inisiatif bandar pintar.

Sistem rangkaian di ruang awam

Sistem rangkaian dibina daripada berbilang komponen pengkomputeran, disambungkan melalui pelbagai sistem penghantaran melalui rangkaian berwayar atau tanpa wayar.

ITMAX terlibat dalam rangkaian pencahayaan, pengurusan trafik, sistem video pengawasan dan mempunyai rangkaian gentian optik telekomunikasi serta menara telekomunikasi dan monopol.

Rajah di bawah menunjukkan contoh beberapa sistem rangkaian di ruang awam.

Prestasi ekonomi digital Malaysia

Malaysia Digital Economy (MyDIGITAL) telah dilancarkan pada 19 Febuari 2021 untuk mengubah Malaysia menjadi sebuah negara yang dipacu secara digital, berpendapatan tinggi dan peneraju serantau dalam ekonomi digital.

Sumbangan ekonomi digital kepada ekonomi Malaysia meningkat pada tahun 2017 sehingga 2021, iaitu sebanyak 9.4%. Malah, pada tahun 2021, sumbangan ekonomi digital kepada ekonomi Malaysia meningkat sebanyak 12.1%, mewakili 23.2% daripada jumlah Keluaran Dalam Negara Kasar (KDNK) Malaysia, yang mana 60.4% disumbangkan oleh industri ICT, dan baki 39.6% diambil kira oleh e-dagang daripada industri lain.

Persaingan

Sebanyak 30 ahli yang berdaftar di bawah Malaysia Smart Cities Alliance Association (MSCA). Ahli MSCA terdiri daripada para akademik, badan kerajaan serta pemain industri. Namun, bukan semua operator terlibat dalam projek pembangunan bandar pintar yang berdaftar di bawah MSCA.

Senarai syarikat pembekal sistem rangkaian ruang awam di Malaysia adalah seperti berikut:

Senarai pesaing utama syarikat

Perbincangan

Secara keseluruhannya, syarikat ITMAX menunjukkan peningkatan pendapatan yang memberangsangkan dari tahun 2019 sehingga tahun 2021. Peningkatan ini adalah atas perniagaan berterusan daripada pelanggan-pelanggan utama syarikat, terutamanya daripada DBKL. Pada tahun 2021, pendapatan daripada DBKL sahaja merangkumi 73.2% pendapatan keseluruhan syarikat.

Oleh kerana itu, sekiranya DBKL tidak lagi menjadi pelanggan ITMAX, kewangan syarikat akan terjejas. Namun begitu, jenis perniagaan seperti ini tidak boleh diubah dalam sekelip mata. Ini kerana, pembinaan semula bandar pintar ini memerlukan masa sekurang-kurangnya tiga tahun ke atas. Disebabkan itu, terdapat kebergantungan dua hala antara DBKL dan syarikat ITMAX.

Sebahagian besar dana IPO pula akan digunakan untuk mengembangkan perniagaan syarikat, iaitu dengan 41.7% daripada dana akan digunakan untuk meluaskan aplikasi bandar pintar. Walau bagaimanapun, mereka perlu membuktikan keberkesanan perancangan mereka apabila disenaraikan di Pasaran Utama Bursa Malaysia tidak lama lagi.


Jati Tinggi - Penyedia Penyelesaian Kejuruteraan Utiliti

1. Butiran IPO syarikat Jati Tinggi

2. Latar belakang perniagaan syarikat

Jati Tinggi merupakan sebuah syarikat yang terlibat dalam penyediaan penyelesaian kejuruteraan infrastruktur yang merangkumi penyelesaian kejuruteraan utiliti bawah tanah dan atas tanah. Selain itu, ia juga terlibat dalam perkhidmatan lain seperti perkhidmatan perkhidmatan kejuruteraan, pemerolehan, pembinaan dan pengoperasian (EPCC) stesen, perdagangan peralatan untuk stesen dan perkhidmatan pencahayaan jalan.

Syarikat ini terlibat dalam tiga jenis kontrak iaitu kontrak tunggal, kontrak pukal dan kontrak EPCC yang banyak melibatkan projek berkaitan bekalan elektrik.

3. Sebanyak 13 projek telah berjaya disiapkan

Sejak permulaan perniagaan pada tahun 2003, syarikat ini mempunyai rekod prestasi selama lebih daripada 15 tahun dalam perkhidmatan kejuruteraan utiliti. Prestasi ini disokong dengan penyelesaian 13 projek utama berkaitan bekalan eletrik dengan nilai setiap projek melebihi RM 5 juta.

4. Sebanyak 42 projek yang sedang dijalankan

Mereka juga sedang dalam proses untuk menyelesaikan 42 projek yang sedang berjalan dengan nilai setiap projek melebihi RM 5 juta yang dijangka akan selesai pada tahun 2024.

Antara projek tersebut ialah projek Danga Bay, pembinaan terowong kabel bagi laluan ke stesen Price Court dan projek Farlim yang masing-masing mempunyai nilai kontrak melebihi RM 50 juta.

5. Prestasi kewangan Jati Tinggi

Secara keseluruhan, pendapatan dan keuntungan bagi syarikat ini membuat kenaikan konsisten daripada tahun kewangan 2019 hingga 2021.

Kontrak tunggal merupakan pendapatan utama syarikat yang menyumbang sehingga 91.48% pada tahun 2019 dan 74.20% pada tahun 2021.

6. Pelanggan utama syarikat

Sumbangan pendapatan daripada pelanggan syarikat adalah berbeza mengikut sifat perniagaan yang dinyatakan dalam kontrak projek. Berdasarkan sumbangan pendapatan daripada pelanggan-pelanggan utama syarikat, dua pelanggan utama mereka adalah Worktime Engineering dan CD Electrical, yang terdiri daripada kontraktor utama yang dilantik oleh TNB.

Dua pelanggan ini masing-masing menyumbang antara 84.67% hingga 90.86% kepada pendapatan syarikat sejak tahun 2019.

7. Penggunaan dana daripada IPO

Dana yang diperoleh daripada IPO akan digunakan untuk pembayaran balik pinjaman bank, modal kerja untuk penyiapan projek dan lain-lain.

8. Rakan persaingan

Berikut merupakan senarai syarikat tempatan yang terlibat dalam industri sama dan pesaing kepada Jati Tinggi. Syarikat
Rohas Tecnic Berhad
,
MN Holdings Berhad
 dan
Pestech International Berhad
 merupakan tiga syarikat pesaing yang telah disenaraikan di Pasaran Bursa Malaysia.

9. Strategi perniagaan dan rancangan masa hadapan

Salah satu perancangan Jati Tinggi adalah terlibat dalam projek-projek berskala besar untuk mengukuhkan lagi rekod prestasi mereka sebagai penyedia perkhidmatan utiliti. Selain itu, mereka juga ingin mengembangkan potensi melalui peluasan perkhidmatan utiliti di Malaysia Timur terutamanya dalam industri bekalan tenaga elektrik.

10. Berhadapan dengan risiko kebergantungan pelanggan

Jati Tinggi bergantung kepada dua pelanggan utama mereka dalam aktiviti perniagaan kejuruteraan utiliti. Kehilangan perniagaan dengan dua pelanggan ini mungkin mempunyai kesan yang ketara kepada prestasi kewangan syarikat.

Sehingga tarikh perlaksanaan, Jati Tinggi mempunyai nilai buku pesanan yang belum tertunai sebanyak RM 77.43 juta daripada Worktime Engineering dan RM 139.62 juta daripada CD Electrical.

11. Perbincangan

Secara umumnya, syarikat Jati Tinggi menunjukkan pertumbuhan pendapatan yang meningkat dari tahun kewangan 2019 hingga tahun kewangan 2021. Selain itu, syarikat ini juga telah berkembang untuk menjalankan projek-projek yang lebih besar dan lebih kompleks, bermula dengan projek-projek utiliti bawah tanah berkaitan penghantaran voltan sebanyak 11kV dan 33kV kepada 132kV dan 275kV.


Jatuh Bangun Sektor Ekonomi Semasa Pandemik

Tarikh 18 Mac 2020 merupakan suatu peristiwa dimana perintah kawalan pergerakan (PKP) dilaksanakan dalam memutuskan rantaian Covid-19. Pandemik ini telah memberi impak terhadap isi rumah, pihak kerajaan, tenaga buruh dan sektor swasta sehingga merencatkan pertumbuhan ekonomi dalam negara. Tamparan hebat Covid-19 ini sekaligus memberi luka yang mendalam bukan sahaja dalam peringkat domestik, malah sehingga peringkat global.

Selepas setahun berlalu, jika diperhatikan terhadap beberapa sektor mengalami fasa menaik dan menurun dalam Bursa Malaysia. Pengenalan vaksin yang dilancarkan di seluruh dunia dijangka akan memberi penawar terhadap pandemik Covid-19, sekaligus akan memberi pertumbuhan positif terhadap sektor ekonomi.

Minyak

Pandemik Covid-19 menyebabkan berlakunya krisis terhadap industri pasaran minyak dunia semakin parah. Pada awalnya, harga minyak dunia telah merosot sehingga AS$16.27 setong berbanding AS$63.27 pada awal Januari 2020. Faktor ini menyebabkan Pertubuhan Negara Pengeksport Minyak (OPEC) telah mengurangkan jumlah output pengeluaran minyak mentah untuk menstabilkan harga komoditi tersebut.

Krisis ini berlanjutan sehingga tercetusnya perang harga antara Rusia dan Arab Saudi dalam pengeluaran tong minyak. Apabila perintah kawalan dilaksanakan di seluruh dunia, permintaan terhadap minyak berkurangan. Kesannya, negara pengeluar utama seperti Arab Saudi mengalami lambakan sebanyak 10 juta tong minyak sehari.

Paras Sebelum Covid-19
 : AS$63.27 (3 Januari 2020)

Paras Terendah
 : AS$16.27 setong (28 April 2020)

Paras Krisis 1998
 : AS$12.50 setong (27 Mac 1998)

Paras Terkini
 : AS$65 setong (21 Mac 2021)

Industri Sarung Tangan

Secara keseluruhannya pada tahun 2020 industri sarung tangan merupakan lubuk sektor yang mendapat permintaan yang tinggi sehingga dianggap sebagai industri 5 bintang dalam kalangan pelabur. Hal ini dapat dilihat, pengeluar sarung tangan mendominasi Bursa Malaysia pada 2020.

Dari segi aspek ekonomi, industri sarung tangan getah telah menyumbang hampir 90 peratus daripada pendapatan eksport barangan getah Malaysia. Peningkatan penularan wabak Covid-19 menyebabkan permintaan sarung tangan semakin meningkat. Syarikat utama seperti
Top Glove
,
Hartalega,

Supermax
 dan
Kossan
sentiasa menjadi tumpuan pelabur. Kesannya empat pengeluar sarung tangan utama ini, mencatatkan jumlah urus niaga lebih daripada RM40 bilion (13.5 peratus jumlah transaksi di Bursa Malaysia)  sepanjang tahun 2020.

Apa yang menariknya, beberapa buah syarikat seperti Mahsing, Luster, AT, Salcon dan lain-lain yang bukannya aktiviti utama dalam industri sarung tangan turut sama ingin mengembangkan operasi dalam industri ini. Ketika keyakinan vaksin semakin meningkat dalam membasmi Covid-19, hal ini menyebabkan sentimen pelabur terhadap harga saham sarung tangan semakin menurun.

Namun begitu, jumlah pendapatan syarikat dalam industri sarung tangan menunjukkan peningkatan berlipat kali ganda. Misalnya, syarikat  Top Glove Corp Bhd mencatatkan pendapatan jualan suku tahunan sebanyak RM5.37 bilion berakhir pada 28 Februari 2021. Ia peningkatan sebanyak 336 peratus berbanding suku sama tahun lalu.

Teknologi

Sektor teknologi merupakan aspek yang penting dalam pertumbuhan ekonomi dalam sesebuah negara. Teknologi dapat dikategorikan seperti
teknologi hijau
,
semikonduktor
,
LED
,
OSAT,

software
 dan lain-lain. Apabila perintah kawalan pergerakan dilaksanakan pada 8 Mac 2020, sektor teknologi tak terkecuali menunjukkan penurunan dan kembali uptrend sehingga 11 Jan 2021. Namun menjelang tahun 2021, saham teknologi kembali melonjak sehingga mencapai ke paras tertinggi pada 91.74 (2 Mac 2021).

Peningkatan ini didorong oleh pemintaan terhadap produk yang berkaitan teknologi seperti kenderaan elektrik, solar dan lain-lain. Misalnya, pasaran semikonduktor sebelum ini hanya melibatkan dalam telefon pintar. Namun pada era ni, pengenalan teknologi dalam kenderaan elektrik telah memberi peningkatan permintaan dalam sektor semikonduktor. Sentimen ini telah menarik minat para pelabur terhadap pasaran saham teknologi.

Work From Home

Apabila perintah kawalan pergerakan dilaksanakan oleh kerajaan, masyarakat hanya boleh duduk dirumah dan keluar sekiranya mempunyai urusan yang penting. Hal ini menyebabkan, wujudnya istilah
work from home
 bermaksud pekerja bekerja di rumah dengan menggunakan teknologi sedia ada dari rumah. Secara tidak langsung, masyarakat meluangkan banyak masa di rumah sehingga menyebabkan trend beli belah secara online telah melonjak dalam industri e-dagang.

Misalnya industri e-dagang seperti Shopee, Lazada, CJWOW SHOP, dan lain-lain. Pembeli dari e-dagang bukan sahaja membeli barangan keperluan runcit, malah berlakunya perningkatan permintaan dalam peralatan rumah seperti perabot, aksesori komputer, dan lain-lain bertujuan mewujudkan suasana yang kondusif di rumah.

Kesannya,
sektor pembuatan kayu
,
sektor logistik
 penghantaran barangan dan makanan seperti Grab, Foodpanda, Pos Laju, GDEX, Nationwide Express dan lain-lain telah mendapat permintaan amat tinggi. Misalnya, Pos Laju telah menerima parcel sebanyak 770,000 sehari berbanding kapasiti biasa 350,000 bungkus sebelum PKP dilaksanakan.

Gambar : (shoppe.com)

Industri Pelancongan

Malaysia merupakan bumi bertuah yang kaya dengan biodiversiti alam, pulau, budaya pelbagai kaum, syurga makanan dan lain-lain. Faktor ini menjadi tarikan kepada pelancong luar negara, malah pelancong domestik. Namun apabila pandemik Covid-19 melanda negara Malaysia, industri ini paling teruk terjejas berbanding sektor lain. Penutupan pintu sempadan dan perintah kawalan pergerakan menyebabkan beberapa industri pelancongan semakin lumpuh seperti :

Sektor Pehotelan dan Penginapan

Sektor Pengangkutan (Bas Ekspres, Pemandu Teksi)

Agensi Pelancongan

Pelancongan Perubatan

Mengikut statistik pada tahun 2019 Malaysia mencatat sejumlah 26,100,784 pelancong antarabangsa dan menyumbang pendapatan negara sebanyak RM86.14 bilion. Namun pada tahun 2020, Malaysia mencatatkan kerugian hampir RM100 bilion dalam industri pelancongan tempatan.

Gambar : Industri pelancongan di Pulau Langkawi mengalami kerugian RM1.7 bilion (blog.airpaz.com)

Kesimpulan

Selepas setahun berlalu, penganalisis ekonomi berpendapat krisis pandemik Covid-19 telah menjejaskan beberapa industri perniagaan sehingga menyebabkan wujudnya keluk ekonomi baharu iaitu
keluk-K
. Namun disebalik cabaran ini, ekonomi Malaysia mula bangkit semula dalam menangani pandemik Covid-19 melalui bantuan dan inisiatif diberi oleh pihak pentadbir negara.


Jenama di Sebalik Jenama - Volcano Akan Disenaraikan

Volcano Berhad adalah sebuah syarikat pembuatan plat nama dan komponen plastik untuk barangan pengguna dan industri. Butiran IPO Volcano ini adalah seperti di bawah:

Harga IPO:

RM 0.35

Status syariah:

Tidak dinilai oleh SAC

Pasaran:

ACE Market

Market Capitalisation:

RM 57.75 juta

Nisbah PE:

15.09 (FYE 2020)

Permohonan ditutup:

24 Mac 2021

Cabutan saham:

26 Mac 2021

Tarikh penyenaraian:

6 April 2021

Bisnes Volcano

Kenapa kami sebut jenama di sebalik jenama dalam tajuk? Sebabnya Volcano sendiri ada gunakan tagline tersebut sebelum website mereka berwajah baru. Volcano menjalankan aktiviti pembuatan plat nama untuk barangan elektronik dan automotif. Anda boleh lihat produk plat nama ini kebiasaannya pada perkakasan elektrik. Memandangkan produk mereka banyak ditawarkan pada syarikat Electrical dan Electronic, mereka juga menawarkan perkhidmatan yang berkaitan. Antaranya, mereka membuat komponen plastik, switch membrane dan juga die-cut (potongan acuan).

Saiz pelanggan mereka lebih besar di luar negara berbanding di Malaysia sendiri. Dua geografi utama yang menyumbangkan pendapatan mereka ialah di Thailand dan Singapura dengan anggaran 44% dan 43% daripada pendapatan keseluruhan. Segmen barangan plat nama menyumbang purata 64% daripada pendapatan kepada syarikat. Baki selebihnya adalah dari segmen barangan komponen plastik.

Gambar:
Volcano

Prestasi kewangan

Volcano menunjukkan penurunan prestasi pendapatan dan keuntungan sejak 2018 hingga laporan terbaru 2020. Pendapatan dicatatkan pada RM 58.6 juta pada tahun 2018 dan turun ke RM 52.5 juta pada tahun 2020. Margin keuntungan juga semakin menurun dari 11% pada 2018 kepada 6% pada 2020.

Penurunan pendapatan Volcano berkait dengan penurunan nilai pesanan dari pelanggan mereka iaitu HP dari Singapura. Pasaran utama plat nama datang dari Singapura. HP mengubah pesanan plat nama mereka dari besi kepada bukan besi yang mempunyai harga jualan yang lebih rendah.

Strategi IPO Volcano

Volcano ingin membangunkan dana sebanyak RM 8.75 juta. Dana ini akan digunakan untuk tujuan tersebut:

Dana

Nilai (Juta)

Peratusan

Pembelian mesin dan peralatan

5.55

63.43

Perbelanjaan penyenaraian

3.20

36.57

Jumlah

8.75

36.57

Dana yang dikumpulkan ini agak kecil. Dari jumlah RM 8.75 juta, RM5.55 juta akan digunakan untuk pembelian mesin dan peralatan. Mesin yang akan dibeli ialah 6 unit mesin pemotongan laser dan juga lima unit pick and paste machine. Pembelian mesin ini membolehkan kapasiti pengeluaran dinaikkan dan juga pengautomasian pengeluaran yang lebih mantap.

Analisis bisnes dan industri Volcano

Volcano terlibat dalam pengeluaran produk berasaskan besi dan plastik. Oleh itu, kos yang terlibat bagi mereka bergantung kepada harga besi dan resin iaitu bahan asas untuk pengeluaran plastik.

Menurut Smith Zander, saiz pasaran untuk plat nama tidak dapat dikenalpasti. Pasaran plat nama untuk Volcano pula lebih tertumpu kepada Singapura, dengan pelanggannya HP. Saiz pasaran untuk komponen plastik di Thailand pula dianggarkan pada RM 16.82 juta untuk industri E&E dan automotif.

Thailand merupakan lokasi pengeluaran utama di Asia Tenggarar untuk pelbagai syarikat MNC, termasuk pengeluar E&E dan automotif. Antara syarikat MNC yang disenaraikan oleh Smith Zander di Thailand ialah:

Electrolux

Fisher & Paykel Appliances

LG Electronics

Seagate Technology

Western Digital

Honda

Isuzu

Mitsubishi

Nissan

Toyota

Pesaing bisnes

Pesaing atau syarikat yang menjalankan bisnes yang sama dengan Volcano telah disenaraikan dalam prospektus seperti di bawah.

Seperti yang boleh dilihat di atas, Volcano merupakan antara pemain industri yang kecil untuk industri ini. Menurut Smith Zander juga, bahagian pasaran Volcano dalam pasaran Thailand ini dianggarkan pada 0.13 dan 0.14% untuk industri E&E dan automotif.

Perbincangan

Skor iSaham: 1/4

Syarikat menunjukkan penurunan sepanjang 2018 hingga 2020. Ini melihatkan seolah-olah syarikat ini tidak bagus. Sekiranya kita lihat pada syarikat dalam industri yang sama, beberapa syarikat seperti VS dan SKP juga memperlihatkan prestasi yang agak terhad dalam tempoh yang sama. Namun kita boleh lihat baru-baru ini, sektor ini mula mendapat momentum. Kita boleh anggap Volcano mengambil peluang ini untuk tersenarai dan mengembangkan bisnes pada waktu yang mencabar ini untuk peluang yang lebih di masa akan datang.


Jenis Dividen yang Ditawarkan Syarikat

Dividen adalah salah satu cara syarikat berkongsi keuntungan kepada pemegang-pemegang saham syarikat. Seperti istilah yang digunakan, perkongsian keuntungan ini kebiasaannya diambil dari sebahagian keuntungan syarikat. Dalam tulisan kali ini, kita akan kenali jenis-jenis dividen yang diberi oleh syarikat.

Dividen tunai

Jenis dividen yang paling biasa diberikan oleh syarikat tersenarai awam adalah dalam bentuk tunai. Dividen tunai atau disebut sebagai dividen kebiasaannya diberi selepas tahun kewangan yang lengkap. Dividen ini juga disebut final dividend dalam Bursa Malaysia. Sesetengah syarikat pula bahagikan agihan dividen setiap kali selepas laporan suku tahunan.

Dividen Interim

Interim adalah perkataan Latin yang membawa maksud "sementara waktu" atau "antara waktu". Dalam konteks dividen interim, ia adalah agihan dividen di dalam tahun kewangan yang belum lengkap. Sebagai contoh, sesebuah syarikat mempunyai tahun kewangan pada hujung Jun. Syarikat yang memberikan dividen interim akan memberikan dividen interim pertama, kedua, ketiga ataupun terakhir sepanjang suku tahunan selepas Jun.

Dari screener
Upcoming Dividends

Namun, tidak semua syarikat memberikan dividen interim mengikut suku tahunan. Ada yang berikan dividen mengikut separuh tahunan. Ada pula yang mengikut kesesuaian masa yang ditentukan syarikat. Ada masa anda mungkin akan berteka-teki dengan syarikat sama ada dividen akan diagihkan, terutamanya sekiranya syarikat itu tidak mengisytiharkan polisi untuk dividen, ataupun keuntungan syarikat menunjukkan angka yang berkurangan.

Dividen Khas

Dalam Bursa, ada juga syarikat yang memberikan dividen khas atau Special Dividend. Dividen ini tidak terkait antara tahun kewangan sama ada tahun penuh, separuh mahupun suku tahunan. Adakalanya, syarikat mencatatkan keuntungan yang luar biasa dalam suatu tahun. Keuntungan ini boleh datang daripada aktiviti kebiasaan syarikat atau jualan one-off aset syarikat. Sebahagian daripada keuntungan ini diberikan kepada pemegang saham dalam bentuk dividen khas.

Dividend Re-Investment Plan (DRIP)

Pelan pelaburan semula dividen juga adalah antara jenis dividen yang ditawarkan oleh syarikat. Dalam pelan ini, syarikat menawarkan pilihan kepada pemegang saham untuk menukarkan tunai yang sepatutnya diperoleh kepada pegangan saham tambahan. Apabila diumumkan, anda akan terima borang DRIP untuk mengesahkan sekiranya anda ingin menggunakan dividen tunai ini untuk beli saham syarikat.

Single-Tier

Sekiranya anda melihat pada pengumuman syarikat, anda akan terbaca istilah single-tier dividend. Istilah ini merujuk kepada struktur penerimaan dividen di mana penerima tidak akan dikenakan cukai atas penerimaan dividen. Ini adalah perkembangan dari struktur imputation system di mana pemegang saham yang menerima dividen perlu membayar cukai atas dividen yang diterima.

Petunjuk kedudukan kewangan

Pemberian dividen adalah satu petanda baik bahawa sesebuah syarikat itu mempunyai kedudukan kewangan yang sihat. Namun, ada juga syarikat mengambil hutang untuk memberi dividen kepada pemegang saham. Sekiranya ini berlaku, perkara ini boleh jejaskan kewangan syarikat untuk masa yang akan datang.

Anda juga perlu tahu bahawa dividen akan pemberi kesan kepada harga saham. Pada hari Ex-Date, pengumuman pemberian saham ini akan berkuat kuasa. Dalam hari yang sama, harga saham akan diselaraskan sebanyak harga dividen.


Jenis-Jenis Pelabur dalam Pasaran Saham

Dalam dunia pelaburan saham ni, bukan satu cara saja yang kita boleh guna untuk jana pendapatan. Ada banyak cara pelaburan yang masing-masing cara ini mempunyai pendekatan, kelebihan dan kekurangan tertentu. Setiap strategi yang pelbagai ini boleh dijadikan pilihan untuk pelbagai jenis pelabur yang masing-masing mempunyai kemampuan risiko, tahap modal, komitmen masa dan tahap ilmu tersendiri.

Pelabur Nilai

Pelabur nilai atau value investor membeli saham di bawah nilai instrinsik. Suatu saham itu dikaji menggunakan analisa fundamental dengan mendalam. Dari kajian ini, nilai intrinsik atau nilai sebenar sesuatu saham boleh dikenalpasti. Jika harga itu lebih rendah dari harga pasaran, maka itu adalah posisi masuk dan jika sebaliknya, posisi keluar. Pelabur yang menggunakan
strategi value investing
 biasanya merupakan pelabur jangka panjang.

Sesuatu saham itu boleh berada di bawah atau atas nilai instrinsik kerana reaksi pasaran yang berlebihan terhadap sesebuah berita baik atau buruk. Reaksi berlebihan ini menyebabkan harga sesuatu saham itu tidak lagi mencerminkan fundamental sebenar.

Antara pelabur yang terkenal menggunakan strategi value investing adalah seperti Warren Buffett. Beliau dikenali sebagai seorang yang rajin membaca. Dengan pembacaan yang konsisten inilah satu gambaran yang menyeluruh boleh dibina terhadap sesuatu saham itu. Namun, sekiranya kita lihat sikap yang selalu diamalkan oleh Warren Buffett, kita akan faham bahawa ia bukanlah satu usaha yang mudah.

Pelabur Momentum

Ada pelabur lebih gemar pegang saham sekejap sahaja. Pegangan jangka masa panjang perlukan komitmen, katanya. Tak ada masalah. Ada juga
teknik saham
 yang berasaskan pergerakan harga dan volume saham dalam waktu singkat. Idea di sebalik teknik ini adalah sekiranya ada tekanan yang kuat di sebalik pergerakan harga, ia akan terus bergerak dalam arah yang sama. Dalam erti kata lain, kalau ada tekanan yang kuat ke arah kenaikan harga, ia berkemungkinan akan menyambung pergerakan menaik itu.

Seperti yang disebut tadi, pelabur jenis ini kebiasaannya hanya memegang saham ini dalam tempoh yang singkat. Namun, ia juga bergantung pada sejauh mana kekuatan pergerakan itu boleh kekal. Tempoh ini boleh jadi sependek beberapa saat hingga berhari-hari. Namun, pelaburan seperti ini juga boleh jadi berisiko sekiranya anda belum mahir mencari posisi masuk dan keluar.

Pelabur IPO

Jenis pelabur IPO ini tidaklah dianggap sebagai satu jenis yang wujud dalam waktu kebiasaan. Namun, kita dapat lihat baru-baru ini, Bursa sentiasa mengeluarkan IPO baru selepas penyenaraian IPO sebelumnya. Kenapa nak jadi pelabur IPO?
Berdasarkan statistik
, sekiranya anda jual semua saham IPO yang baru tersenarai pada harga buka, anda akan dapat 40% purata pulangan pelaburan. Sekiranya anda takut untuk kekal dalam pasaran saham, mungkin anda boleh pertimbangkan strategi ini.

Secara teori, pelaburan saham dengan hanya mengharap kepada IPO akan bergantung kepada nasib. Seorang pelabur itu hanya akan berjaya memiliki saham IPO sekiranya berjaya mendapat cabutan saham. Pun begitu, peluang untuk memiliki saham IPO ini akan menjadi lebih tinggi sekiranya memohon bilangan lot IPO yang lebih banyak.

Itu pun, masih terdapat beberapa lagi ketidaktentuan. Antaranya, adakah trend permohonan IPO baru selepas penyenaraian IPO sebelum ini akan kekal? Permohonan IPO boleh mengambil masa yang lama. Sekiranya pasaran saham menjadi rancak sementara anda menunggu keputusan IPO, anda akan ketinggalan kerana modal yang masih menunggu permohonan.

Pelabur Growth

Semua pelabur tentunya suka melihat
perkembangan pendapatan
 dan prospek pada syarikat yang dilaburkan. Namun, pernyataan ini lebih rapat lagi menggambarkan pelabur jenis growth. Sekiranya sesebuah syarikat melalui fasa perkembangan yang drastik, saham syarikat boleh naik dalam corak yang agresif. Jika menilai semula harga saham syarikat, kita boleh lihat nisbah PE yang tinggi dan tak masuk akal.

Kebiasaannya pelabur akan menganggap saham dengan nisbah PE yang tinggi ini sebagai mahal berbanding harga sebebar. Namun, pelabur growth yang meyakini arah tuju syarikat akan anggap ini sebagai peluang keemasan.

Pelabur dividen

Ada pula pelabur yang melabur untuk mendapat dividen. Labur sekali, duduk sahaja. Sampai masa, dapat dividen. Satu perkara yang boleh membangkitkan kemarahan atau kekecewaan pelabur seperti ini ialah sekiranya dividen diumumkan rendah. Dari duduk tunggu dividen, terus terbangun, sertai AGM dan tanya pihak pengurusan "kenapa dividen rendah?". Kebanyakan masa, pelabur juga harus faham bahawa dalam perniagaan ini, ada ombak dan bayunya.

Untuk dapatkan nilai dividen yang tinggi bagi setiap sen yang kita belanjakan, boleh lihat pada syarikat yang mempunyai
Dividend Yield yang tinggi
. Pun begitu, tak semestinya nilai ini akan sentiasa sama dalam masa akan datang. Namun, anda boleh cari syarikat yang selalu berikan dividen di
screener percuma ini
. Untuk dapatkan dividen yang tinggi pula, dah tentu kita perlukan modal yang besar juga. Pelaburan dividen ini juga lebih sesuai untuk pelaburan jangka masa panjang.

Pelabur Hybrid

Pelabur Hybrid ini kedengaran seperti sesuatu yang berevolusi. Dan benar, ianya suatu pelaburan yang dibantu oleh sistem yang teratur untuk memudahkan kita membuat keputusan pelaburan. Bagaimana kita nak dapatkan sistem yang teratur ini? Caranya ialah dengan bantuan teknologi dan data. Di iSaham, kita ada pelbagai screener yang masing-masing dibina berasaskan kriteria tersendiri. Ianya boleh digunakan untuk pelbagai jenis pelabur termasuk semua yang disebut di atas tadi.

Pada ketika ini, anda boleh sertai kelas
Webinar Hybrid Trader iSaham 2021
 yang ditaja oleh Bursa Malaysia-i. Ini adalah siri kelas asas yang membincangkan asas saham, asas analisis teknikal dan juga fundamental. Dalam kelas ini, kami terapkan bagaimana anda boleh gunakan bantuan teknologi dari iSaham untuk membantu anda melabur. Sesi ini akan diadakan pada setiap minggu selagi kuota tajaan Bursa Malaysia-i masih ada. Anda boleh tekan
link ini untuk pendaftaran
 (sama dengan link di atas tadi). Untuk mengikuti perkembangan kelas-kelas yang kami adakan, boleh ikuti di link
isaham.my/events
.

Kesimpulan

Setiap jenis pelabur mempunyai perangai dan cara sendiri untuk melabur. Ada yang boleh terima kerugian yang besar dengan melihat ke arah potensi keuntungan yang lebih tinggi. Ada yang inginkan satu pelaburan yang tak memeningkan dan tak perlukan komitmen yang banyak untuk memantau hasil pelaburan. Semua ini boleh dicapai dengan menimba ilmu yang betul dan konsisten memperkasakan diri untuk pelaburan yang lebih baik.


Kabel Fiber Dasar Laut Sistem Saraf Pusat bagi Jaringan Internet

Pernahkah anda mengalami situasi, dimana terjadinya gangguan permasalahan internet tidak kiralah sama ada di rumah atau pejabat? Apabila ini berlaku, pastinya kita akan memeriksa dan menghidupkan semula wifi beberapa kali. Namun selepas diselidik permasalahan ini, ia berpunca daripada kabel dasar laut. Situasi ini pernah terjadi apabila awal tahun 2020, terdapat gangguan kabel dasar laut Asia Pacific Cable Network 2 (APCN2) yang menghubungkan Malaysia ke Hong Kong dan Amerika Syarikat.

Setiap kabel di dunia ini mempunyai nama dan fungsi tersendiri bagi perkhidmatan internet yang menghubungkan laluan di beberapa buah negara. Tetapi tahukah anda selain daripada menara telekomunikasi, satelit ataupun teknologi wifi, kabel dasar laut adalah medium terbesar yang berfungsi untuk menyalurkan maklumat melalui jaringan internet. Tidak hairanlah, apabila berlakunya kerosakan kabel ini, ia akan merencatkan dan melembabkan jaringan internet.

Kabel dasar laut pertama dilaksanakan pada tahun 1856 yang menghubungkan negara USA dan Britain. Gambar : spectrum

Apa itu
Submarine Cable
?

Sebelum kita ulas lebih lanjut, kabel fiber dasar laut merupakan satu teknologi yang digunapakai dengan meletakkan kabel di dasar laut untuk menghubungkan isyarat telekomunikasi dan ia terdiri daripada ratusan wayar nipis yang dikenali sebagai gentian
(fibers).

Misalnya, apabila kita membuat panggilan telefon dengan seseorang dari negara lain, mengirim emel atau memuat turun serta memuat naik video ke YouTube. Kabel ini lah memainkan peranan dengan memindahkan data tersebut dari satu sumber ke sumber yang lain. Umumnya, fungsi ini akan memastikan dunia sentiasa berhubung dan meningkatkan kadar trafik jaringan internet.

Gambar:
electrical-engineering.com

Kepentingan kabel dasar laut

Kabel dasar laut dianggap sebagai sistem saraf pusat bagi jaringan internet untuk menyampaikan sumber maklumat. Hampir kesemua aktiviti kita yang dilakukan dengan jaringan internet seperti menelefon, menghantar teks, menjalankan aplikasi perisian,
downloading
 or
upload
 maklumat,
streaming
 menggunakan bantuan kabel fiber ini yang terletak di dasar laut.

Kebiasaannya kabel fiber dasar laut mempunyai jangka ketahanan sekitar 25 tahun. Namun, ketahanan kabel ini bergantung kepada situasi dan keadaan semasa di dasar laut. Misalnya, gempa laut, ribut, gangguan gigitan dari haiwan maritim atau
anchoring
 dari kapal yang menyebabkan kerosakan kabel.

Apabila berlaku sebarang kerosakan, pihak jurutera mengambil masa beberapa hari atau minggu untuk memperbaikinya semula dengan menggunakan kapal khas yang disediakan. Kabel yang rosak tersebut akan ditarik di atas kapal yang menggunakan alat
grapple reeling
dan kemudian diganti dengan kabel fiber yang baharu.

Gambar:
CNN

Jika dilihat sepanjang abad ke-20 sehingga abad ke-21, majoriti kabel dasar laut dimiliki dan dibina oleh syarikat telekomunikasi. Walaubagaimanapun, dalam dekad ini syarikat teknologi besar mula mengorak langkah dengan membina dan mengendalikan kabel dasar laut mereka sendiri.

Syarikat teknologi besar ini termasuklah Google, Microsoft, Facebook dan Amazon telah memiliki beberapa kabel di seluruh dunia. Dianggarkan terdapat 380 kabel fiber dasar laut yang jumlah keseluruhan sepanjang 1.2 juta kilometer di dunia. Google mempunyai 8.5 peratus daripada kabel dasar laut dunia sepanjang 102,363 kilometer.

Langkah ini telah dilaksanakan dengan menjalinkan kerjasama polisi dengan negara-negara berbeza bertujuan untuk memastikan penyelenggaran kabel berjalan lancar. Kabel dasar laut dianggap penting kepada syarikat gergasi teknologi ini yang berfungsi sebagai pusat data.

Projek Apricot

Projek Apricot merupakan satu projek kabel dasar laut yang melibatkan kerjasama antara Facebook dan Google. Ia akan menggunakan kabel sepanjang 12 ribu kilometer dengan menghubungkan beberapa buah negara seperti Jepun, Taiwan, Guam, Filipina, Indonesia dan Singapura. Projek ini dilaksanakan di rantau Asia Pasifik selepas projek Echo dan Bifrost

Projek ini dijangka dilancarkan dan siap pada tahun 2024 dengan memiliki reka bentuk yang berupaya menampung 190 terabit data per saat (Tbps). Kabel ini akan memenuhi permintaan pengguna dengan membekalkan kapasiti tinggi internet akses 4G dan 5G yang diperlukan serta memperluaskan capaian di rantau Asia Pasifik.

Pada awal perancangan Projek Apricot ingin melibatkan negara Malaysia sebagai salah satu laluan kabel ini. Namun begitu, beberapa
perbincangan
 telah diadakan antara pihak Malaysia dan wakil Apricot. Perbincangan ini telah menemui titik kegagalan dikatakan atas beberapa faktor tertentu misalnya polisi kabotaj dan lain-lain.

Kabel dasar laut di Malaysia

Seiring kemajuan dunia telekomunikasi, Malaysia juga tidak ketinggalan dalam mempertingkatkan teknologi dalam kabel fiber optik. Ia mempunyai jumlah keseluruhan sebanyak 25 rangkaian kabel dasar laut, masing-masing melibatkan kepunyaan 19 antarabangsa dan 9 tempatan yang terletak di Stesen Pendaratan Kabel seluruh Malaysia.

Antara beberapa stesen kabel dasar laut domestik dan antarabangsa di Malaysia:

Stesen Kabel Dasar Laut Pengkalan Balak, Melaka

Stesen Kabel Dasar Laut Mersing, Johor

Stesen Kabel Dasar Laut Kuala Muda, Pulau Pinang

Stesen Kabel Dasar Laut Cherating, Kuantan

Stesen Kabel Dasar Laut Kuching, Sarawak

Stesen Kabel Dasar Laut Bintulu

Stesen Kabel Dasar Laut Miri

Stesen Kabel Dasar Laut Labuan

Stesen Kabel Dasar Laut Kota Kinabalu

Laluan kabel dasar laut yang melibatkan negara Malaysia. Gambar: submarine networks

Syarikat di Malaysia

Telekom Malaysia (TM)

TM
merupakan syarikat utama yang memainkan peranan penting dalam mempertingkatkan rangkaian telekomunikasi negara sejak tahun penubuhan 1946. Seiring melangkaui sempadan negara, rangkaian global TM terdiri daripada 30 sistem kabel dasar laut yang dianggarkan sepanjang 300,000 km yang diperluas untuk memenuhi permintaan tempatan dan global.

Syarikat ini memainkan peranan sebagai penyedia perkhidmatan komunikasi meliputi data internet dan memiliki kabel dasar laut serta menjalinkan kerjasama dengan beberapa buah syarikat antarabangsa. Antara projek yang dilaksanakan seperti pada tahun 2017, TM berjaya menyelesaikan projek sistem kabel dasar laut yang menghubungkan Malaysia, Kemboja, Thailand (MCT) dengan kerjasama syarikat Telcotech dari Kemboja dan Symphony Communication dari Thailand.

Terdapat juga beberapa pemain industri yang mempunyai konsep perkhidmatan dan kepakaran yang sama seperti TM, misalnya syarikat Time dotCom Berhad (
Timecom
).

Gambar:
TM

Lain-lain syarikat

Selain itu, Malaysia juga mempunyai beberapa buah syarikat yang terlibat dalam penawaran kejuruteraan serta pembaikan kabel dasar laut seperti
DNe
X
,
Optic Marine Services (OMS)
,
IFactors Sdn Bhd
 dan lain-lain. Misalnya, Dnex merupakan sebuah syarikat yang menyediakan perkhidmatan kejuruteraan, pemasangan, pembaikan dan penyelenggaran kabel gentian optik di dasar laut.

Apabila pemasangan kabel fiber dasar laut telah siap dilaksanakan dengan merentas lautan beberapa buah negara, proses seterusnya memerlukan sambungan kabel fiber optik. Antara syarikat yang menyediakan pembuatan dan perkhidmatan fiber optik adalah
OPCOM
 dan lain-lain.

Gambar:
Dnex

Rujukan

Edge Market

Submarines Cabel Networks


Kaedah Penggunaan Parabolic SAR dalam Kajian Teknikal

Parabolic SAR merupakan satu penunjuk teknikal yang digunakan untuk menentukan pergerakan dan
reversal
sesuatu harga saham. SAR membawa maksud kepada
Stop And Reverse.
Kebanyakkan pelabur menggunakan indikator ini untuk mengenal pasti waktu yang sesuai saham tersebut dalam keadaan uptrend atau downtrend. Indikator ini telah diilhamkan oleh J. Welles Wilder Jr. yang juga pencipta indikator teknikal lain seperti
Relative Strength Index
 (RSI)
 dan pelbagai lagi.

Kegunaan parabolic SAR

Indikator ini dicipta oleh J. Welles untuk menentukan 3 perkara iaitu:

Untuk menentukan pergerakan aliran trend sesuatu saham.

Menjangkakan kemungkinan perubahan trend saham.

Sebagai strategi untuk meletakkan
trading stop loss.

Kaedah parabolic SAR

Untuk menggunakan teknik ini, anda perlu mencari dan menaip "Parabolic SAR" di ruangan indikator. Selepas itu anda boleh menentukan tetapan parabolic SAR mengikut kesesuaian strategi masing-masing. Asas bagi tetapan parabolic SAR adalah (0.02, 0.02, 0.2). Tetapan indikator parabolic SAR ini adalah level tindak balas mengikut perubahan pergerakan harga sesuatu saham.

Penentuan pergerakan trend

Berdasarkan carta di bawah,
parabolic SAR
 adalah pergerakan titik atau bentuk seakan-akan bulat kecil di atas dan di bawah
candlestick.
Indikator ini akan memberikan isyarat bahawa fasa uptrend dan downtrend akan bermula.

Apabila titik
parabolic SAR
 berada di bawah
candlestick,
ia menunjukkan pergerakkan uptrend. Pada fasa ini, terdapat momentum peningkatan harga saham sesebuah syarikat. Semakin meningkat harga saham, titik parabolic SAR juga akan meningkat.

Apabila titik parabolic SAR berada di atas
candlestick,
ia menunjukkan pergerakan
downtrend
 akan berlaku. Pada fasa ini, terdapat penurunan pada pergerakan harga saham tersebut. Hal ini menunjukkan perubahan titik parabolic SAR telah berlaku dari bawah ke atas.

Fasa sideway

Namun parabolic SAR tidak sesuai digunakan apabila pergerakan saham berada di fasa
sideway.
Kebarangkalian mendapat momentum palsu pada fasa ini adalah sangat tinggi. Jika dilihat pada momentum palsu dibawah, titik parabolic SAR tetap juga akan bergerak meningkat walaupun pada ketika itu pergerakan harga saham menurun. Oleh sebab itu, J. Wilder berpendapat pelabur juga perlu menggunakan indikator teknikal lain untuk menentukkan pergerakan saham tersebut.

Kelemahan parabolic SAR

Disebalik manfaatnya, parabolic SAR juga mempunyai kelemahan dalam penggunaan indikator untuk kajian teknikal. Indikator ini hanya bersesuaian ketika fasa pergerakan saham mempunyai momentum uptrend. Ia tidak sesuai digunakan apabila momentum pergerakan
trend
 berada di fasa
sideway.
 Parabolic SAR juga perlu bergantung dengan indikator teknikal yang lain seperti
 moving average (MA)
dan pelbagai lagi untuk menentukan trend momentum pergerakan saham. Adakalanya momentum palsu titik kenaikan akan muncul terutamanya apabila di fasa sideway.

Kesimpulan

Jika dilihat teknik parabolic SAR memudahkan pelabur untuk menentukkan pergerakan
uptrend
 dan
downtrend
sesuatu saham. Namun, pelabur juga perlulah mempunyai langkah dan strategi yang lain sekiranya indikator ini tidak menjadi semasa pembelian saham dilaksanakan. Setiap indikator teknik yang disediakan hanyalah sebagai bantuan kepada pelabur sebelum memulakan aktiviti dagangan. Pelabur yang bijak akan mempunyai persediaan tindakan alternatif dalam
trading plan
 masing-masing.

Rujukan

Investopedia

CFI

The Balance


Kaji Saham dengan Teknik T+

Dalam dunia saham, ada banyak jenis teknik dan strategi yang boleh diguna pakai oleh pelabur ketika melabur. Antaranya adalah teknik
moving average
, teknik
fresh breakout
 (FBO), teknik tangkap pisau dan pelbagai lagi. Untuk post kali ini akan menceritakan tentang satu teknik mungkin jarang didengar oleh sesetengah pelabur, iaitu teknik T+.

Konsep T+

Secara asasnya teknik T+ diinspirasikan daripada teori atau strategi T4. Apabila sesuatu saham membuat kenaikan yang banyak, biasanya saham itu akan membuat sedikit penurunan atau
minor pullback.
 Hari kenaikan tersebut dipanggil sebagai T0 atau T
day
. Keesokan harinya pula disebut T1, kemudian T2, T3 pada hari berikutnya. Bermula pada T1 adalah hari saham sedang
retrace
.
Retracement
 ini mungkin berlaku sehingga 2, 3 hari atau lebih lagi dan kemudiannya susuli dengan kenaikan semula. Teknik ini boleh dikatakan sebagai teknik
buy on dip
 atau membeli ketika
pullback
. Untuk memahami lebih lanjut, boleh rujuk gambar dibawah.

T0 = Hari saham membuat kenaikan secara mendadak

T1 sehingga T3 =
Retracement
berlaku

T4 = Saham membuat kenaikan semula

Turutan hari
retracement
 atau kenaikan semula tidak semestinya seperti rajah diaatas, kerana ia boleh jadi lebih awal atau lewat.
Retracement
 atau kenaikan harga saham boleh juga tidak berlaku.

Kaedah teknik T+

Pemilihan saham adalah langkah pertama yang penting sebelum membuat keputusan untuk melabur. Seperti yang kita tahu, ada banyak saham yang disenaraikan di Bursa Malaysia, jadi dengan bantuan
screener,
 pelabur lebih senang untuk
short list
saham yang berpotensi. Untuk teknik T+ ini, pelabur boleh pilih saham yang sedang melakukan penurunan atau berada dalam kategori T1, T2 atau lain-lain dengan menggunakan
T+ screener
.

Dalam
screener
 ini telah disediakan beberapa maklumat seperti kategori T+, cadangan
support
 dan
resistance, remarks
, iSaham s
core
 dan beberapa lagi. Jika pelabur mahu menentukan
support
 dan
resistance
 sendiri pun tiada masalah. iSaham
score
 pula adalah
score
 bagi sesuatu saham itu berdasarkan
fundamental
 dan teknikal.

Pelabur boleh memilih saham mengikut pilihan kriteria masing-masing. Pemilihan saham dinasihatkan mempunyai
fundamental
 dan teknikal yang bagus. Elakkan melabur saham dalam kaunter yang pendapatan negatif atau sejarah carta yang kurang menarik.

Adakah teknik T+ ini berkesan?

Teknik ini sama seperti teknik
buy on pullback
 atau
buy on dip
. Bermaksud membeli saham ketika ia membuat penurunan selepas saham itu
breakout
 atau membuat kenaikan yang tinggi. Tetapi persoalannya berapa jauh atau berapa lama saham itu membuat
retracement
? Mungkin ada yang makan masa sehingga dua tiga bulan atau sehingga mencecah tahap sokongan paling jauh. Sejauh mana sesuatu saham itu membuat penurunan adalah tidak diketahui. Jadi pelabur perlu membuat
trading plan
 sebelum membuat pembelian saham.

Gambar: Carta MHC Plantations Bhd

Sebagai contoh, pada 6 Oktober 2021 saham MHC telah membuat kenaikan dan pada hari itu dikira sebagai T0. Hari seterusnya dikira sebagai T1 dan T2. Pada 11 Oktober 2021 adalah T3 dan harga sahamnya kembali
rebound.
Tetapi, jika harga saham jatuh lebih dari support, maka ia dikira terbatal.

Kesimpulan

Setiap teknik atau strategi adalah untuk membantu para pelabur membuat keputusan dalam pelaburan. Kita membuat
trading plan
 berdasarkan kajian saham, namun ini tidak dapat menentukan dengan tepat kemana arah tuju saham tersebut. Jadi, pentingnya ada
trading plan
 untuk mengurangkan risiko jika sesuatu strategi itu tidak menjadi.


Kajian Trend Saham dengan Moving Average

Moving average adalah satu instrumen dalam kajian atau analisis teknikal saham. Tujuan moving average digunakan ialah untuk mendapatkan sebuah lengkung di atas graf yang lebih normal. Lengkung ini akan memberikan gambaran purata harga untuk satu jangka masa yang diperhatikan. Dengan moving average, kesan naik turun saham yang rawak boleh ditapis, membolehkan harga dilihat secara purata yang bergerak.

Masa dalam pemerhatian Moving Average

Purata bergerak atau moving average boleh dilihat dalam apa-apa jangka masa yang ingin diperhatikan. Secara kebiasaan, ia digunakan untuk melihat dalam tempoh jangka masa pendek, sederhana dan panjang. Mengikut pengelasan ini, jangka masa pendek boleh jadi sama ada 3, 4 atau 5 hari mengikut apa yang anda biasa.

Sekiranya anda gemar untuk pantau pada purata pergerakan seminggu, boleh lihat pada MA5 berdasarkan 5 hari pasaran dibuka seminggu. Untuk dua minggu dan lebih, boleh lihat pada MA10 dan seterusnya. Semakin pendek masa yang digunakan untuk membina purata ini, semakin sensitif lengkung yang akan terhasil daripada perubahan harga. Sebaliknya pula yang berlaku jika diperhatikan pada jangka masa yang lebih panjang.

Purata untuk moving average boleh dibuat sama ada asaskan harga buka, tutup, tinggi atau rendah saham. Setiap titik pada lengkung moving average pula terhasil daripada jumlah hari yang diperhatikan sebelum dan termasuk hari rujukan. Jika kita lihat pada MA10 pada hari ini, ianya dibentuk dari 9 hari sebelum, dan termasuk harga saham hari ini.

Cara menggunakan Moving Average

Untuk menggunakan moving average di iSaham, anda boleh lihat pada carta dan tekan butang
Indicators
 di bahagian atas carta. Cari dan tekan pada indicator moving average. Anda akan dapat lihat lengkungan moving average terhasil pada carta. Daripada lengkung ini, anda boleh menilai sama ada saham bergerak secara menaik, menurun atau mendatar.

Melihat pada contoh di atas, kita boleh tetapkan lengkung Moving Average sama ada pada 10, 50, atau 200 hari untuk jangka masa pendek, sederhana dan panjang. Kita boleh lihat bahawa lengkung dari MA10 (berwarna biru) terbentuk lebih mirip dengan carta lilin berbanding MA50 dan juga MA200 yang jauh sekali berbeza coraknya.

Dari corak ini, secara umumnya kita boleh katakan POHUAT ini sesuai dilabur untuk jangka masa pendek dan sederhana, dan tak sesuai untuk jangka masa panjang. Penilaian ini dibuat berdasarkan lengkung mana yang menunjukkan corak kenaikan atau penurunan.

Pintasan Moving Average

Dalam pemerhatian moving average, kita juga boleh mengesan sebuah signal dagangan sekiranya berlaku pintasan moving average. Untuk mengenal mekanisma ini, kita boleh sebut moving average jangka masa pendek sebagai MA yang laju dan jangka masa panjang sebagai MA yang perlahan.

Sekiranya MA laju membuat pintasan atas MA perlahan dalam keadaan uptrend, ia disebut sebagai Golden Cross. Sebaliknya pula, sekiranya MA laju membuat pintasan atas MA perlahan dalam keadaan downtrend, ia disebut sebagai Dead Cross.

Golden Cross adalah satu signal belian, manakala Dead Cross adalah signal jualan. Relevannya di sini ialah pergerakan MA yang laju akan mula menguasai trend pergerakan berbanding MA yang perlahan.

Ada pelbagai kombinasi MA laju dan perlahan yang boleh digunakan. Namun semuanya menggunakan konsep yang sama, iaitu MA laju memintas MA perlahan. Antara screener Golden Cross yang ada di iSaham ialah:

MA20 Cross MA40

MA20 Cross MA50

MA30 Cross MA200

MA7 Cross MA26

Moving Average sebagai Support

MA juga boleh digunakan sebagai support untuk menentukan harga entry saham. Secara kebiasaannya kita melihat satu paras harga itu sebagai suatu harga support. Untuk penggunaan MA, kita boleh anggap lengkungan MA pula sebagai support. Maka apabila harga saham menurun dan menyentuh lengkungan MA, ia menandakan sebuah entry. Antara screener yang boleh membantu anda mencari saham-saham yang mempunyai MA sebagai support adalah seperti di bawah:

MA as Support

VWMA as Support

Screener di atas tadi akan mengesan mana-mana saham yang berdekatan dengan garisan MA20, 50, 100 dan 200 seperti dalam gambar (garisan biru) di atas.

Kebergantungan pada Moving Average

Seperti mana-mana kaedah kajian yang lain, Moving Average juga tidak terkecuali dari risiko entry yang palsu (false entry). Saham merupakan instrumen pelaburan yang sangat susah untuk diramal. Ada banyak faktor yang boleh mempengaruhi pergerakan saham. Terdapat juga kemungkinan saham tidak bergerak seperti yang dijangka disebabkan sentimen pasaran yang pelbagai.


Kebangkitan Ekonomi Negara 4 Harimau Asia

Selepas berakhirnya konflik Perang Dunia II dan Perang Korea, negara yang terlibat mula bergelut untuk mengatasi masalah ekonomi dan membangunkan semula negara selepas berlakunya kemusnahan dalam peperangan. Dari segi sudut positif, pembukaan semula pintu sempadan telah dilaksanakan antara negara yang telah memberi peluang aktiviti perdagangan dan teknologi berkembang secara meluas serta mengurangkan jurang ketidaksetaraan ekonomi antara negara.

Umumnya, menjelang tahun 1980-an telah munculnya beberapa buah negara yang pesat membangun dari segi pertumbuhan ekonomi sehingga digelar sebagai 4 Harimau Asia. Pertumbuhan ini telah menyebabkan negara ini telah berubah daripada ekonomi sara diri kepada ekonomi perindustrian. Gelaran ini telah diberikan kepada 4 buah negara iaitu Korea Selatan, Taiwan, Singapura dan Hong Kong.

1. Korea Selatan

*Berdasarkan data statistik tahun 2020

Nilai GDP

USD 1.59 trilion

GDP per Kapita

USD 30,640

Kadar Pertumbuhan

-1.9%

Populasi

51.8 juta penduduk

Pada suatu ketika dahulu, Korea Selatan sebuah negara yang menjalankan aktiviti pertanian sebagai sumber ekonomi utama. Negara ini bergelut untuk membangunkan semula ekonomi selepas berakhirnya peperangan "Korea War" pada lewat tahun 1953. Hal ini menyebabkan Korea Selatan dikategorikan sebagai negara termiskin di dunia selama sedekad.

Sampai satu tahap GDP per kapita negara ini adalah USD 79 pada tahun 1960. Namun segalanya berubah selama 4 dekad apabila Korea Selatan mula melibatkan diri dalam ekonomi perindustrian seperti elektronik dan pembangunan perisian, automotif dan lain-lain.

Peningkatan ini didorong oleh galakan kerajaan terutamanya terhadap struktur perniagaan syarikat konglomerat
Chaebol
 seperti Hyundai, Samsung dan LG Corporation. Galakan ini meliputi pelepasan cukai, kemudahan pinjaman kewangan bank dan lain-lain. Kini, Korea Selatan merupakan kuasa besar dalam dunia elektronik, automatif dan pembuatan kapal.

Gambar: autonews.com

2. Taiwan

*Berdasarkan data statistik tahun 2020

Nilai GDP

USD 660 bilion

GDP per Kapita

USD 28,180

Kadar Pertumbuhan

2.5%

Populasi

23.6 juta penduduk

Taiwan merupakan sebuah negara kepulauan di Asia Timur yang bersempadan dengan China dan Hong Kong. Sebelum dan semasa berlakunya Perang Dunia II negara ini telah diperintah oleh pemerintahan Jepun. Jepun pada ketika itu telah membawa perubahan terhadap sektor awam dan swasta seperti meningkatkan komunikasi, mewujudkan infrastruktur pengangkutan dan menerapkan bidang pendidikan kepada penduduk Taiwan.

Pada tahun 1950, apabila tercetusnya Perang Korea, Amerika Syarikat telah memberi dorongan ekonomi melalui program Suruhanjaya Bersama Pembangunan Semula Luar Bandar yang menjadikan sektor pertanian sebagai asas pertumbuhan ekonomi. Pada tahun 1962, GDP per kapita Taiwan pada ketika itu mencatatkan USD 170 berbanding pada tahun 2020 sebanyak USD 28,180.

Perubahan ini disebabkan dasar dan polisi "Sepuluh Projek Pembinaan Utama" yang dilaksanakan oleh Chiang Ching-kuo merupakan Presiden Taiwan pada ketika itu. Dasar ini telah mengubah ekonomi Taiwan secara drastik yang mula melibatkan diri dalam perdagangan eksport dan import. Mulai tahun 1990-an pelbagai syarikat teknologi yang berpusat di Taiwan mula melebarkan sayap pasaran ke seluruh dunia. Antaranya, Acer Inc, Asus, Foxconn dan HTC. Foxconn merupakan syarikat pembuatan elektronik yang mengeluarkan produk kepada Blackberry, Apple, Nokia, Nintendo, Xbox, dan lain-lain.

Bangunan Taipei 101 memegang rekod dunia pencakar langit dari tahun 2004 sehingga 2010. Gambar:
designbuild-network.com

3. Singapura

*Berdasarkan data statistik tahun 2020

Nilai GDP

USD 340 bilion

GDP per Kapita

USD 58,480

Kadar Pertumbuhan

-6%

Populasi

5.8 juta penduduk

Singapura merupakan sebuah negara yang terkecil di rantau Asia Tenggara berkeluasan 728.3 km
2
. Walaupun negara ini kecil dan tidak mempunyai sumber alam semula jadi, namun Singapura adalah sebuah kota metropolitan yang memainkan peranan utama dalam dunia perdagangan dan kewangan antarabangsa. Kini Singapura adalah
pelabuhan
 entrepot kedua tersibuk di dunia yang menguruskan sekitar 38.0 juta TEU dan 626.2 juta kargo pada tahun 2019.

Perubahan ini bermula selepas Perdana Menteri Singapura pada ketika itu, Lee Kuan Yew menerapkan beberapa dasar ekonomi untuk meningkatkan sektor pembuatan negara. Antaranya, beberapa kawasan perindustrian ditubuhkan dengan memberi galakan insentif cukai kepada pelaburan asing.

Pada tahun 2020, Singapura mencatatkan kadar pelaburan asing sebanyak USD 1,912 trilion. Peningkatan ini menyebabkan Singapura negara kelima di dunia menerima kemasukan kadar pelaburan asing tertinggi selepas Amerika, China, Belanda dan Hong Kong.

Gambar:
cio.com

4. Hong Kong

*Berdasarkan data statistik tahun 2020

Nilai GDP

USD 340 bilion

GDP per Kapita

USD 45,180

Kadar Pertumbuhan

2.9%

Populasi

7.6 juta penduduk

Hong Kong merupakan negara pertama berkembang terlebih dahulu dalam kalangan negara 4 Harimau Asia yang bermula pada tahun 1950-an. Sebelum berlakunya revolusi perindustrian, Hong Kong mendapat permintaan terutamanya melibatkan industri kapas dan kain.

Pada tahun 1949, negara ini diletakkan sebagai wilayah pentadbiran khas (SAR) di China sehingga tahun 2047 yang mempunyai kebebasan dalam menentukan hala tuju dan dasar ekonomi tanpa dipengaruhi keputusan daripada China. Sepanjang pembangunan ekonomi dilaksanakan pada tahun 1961 sehingga 1997, GDP Hong Kong telah meningkat 180 kali ganda yang telah menjadikannya salah satu negara terkaya di dunia.

Faktor peningkatan ini disebabkan insentif cukai terhadap pelaburan asing dan upah yang murah terhadap tenaga buruh. Insentif ini telah menarik ramai syarikat tidak kira bersaiz sederhana dan besar melabur pelaburan di kawasan bandar. Tidak hairanlah, bandar Hong Kong mempunyai pelbagai bangunan pencakar langit dan pelabuhan ke-4 tersibuk di dunia yang terletak berhampiran Victoria Harbour.

Gambar: bbc.com

Faktor Perubahan Revolusi Industri

Jika dilihat secara keseluruhannya, 4 harimau Asia ini terus berdaya saing dengan mencatatkan kadar pertumbuhan ekonomi yang tinggi sejak 1960-an. Singapura dan Hong Kong dilihat sebagai hub dalam perkhidmatan kewangan antarabangsa serta perdagangan eksport dan import .

Manakala Taiwan dan Korea Selatan menjadi pelopor dalam pembuatan komponen elektronik, semikonduktor dan komputer. Pertumbuhan ekonomi ini dijadikan sebagai suri teladan dan inspirasi bagi negara yang sedang membangun, terutamanya ekonomi
Tiger Cub
 Asia Tenggara seperti Indonesia, Filipina, Malaysia, Thailand dan Vietnam. Faktor perubahan ini disebabkan revolusi dan dasar yang dijalankan:

Mengamalkan dasar buka pintu ekonomi melalui perdagangan bebas

Memperkenalkan penawaran cukai dan dasar-dasar yang memberangsangkan untuk menggalakkan pelaburan asing (FDI)

Kebijaksanaan pemerintah dalam mencorak pertumbuhan ekonomi negara

Meningkatkan taraf pendidikan penduduk

Meningkatkan tenaga kerja buruh yang intensif kepada berkemahiran tinggi

Rujukan

Investopedia

iDeals

CFI

Borgen Magazine


Kejatuhan Syarikat Blue Chip yang Bernama Kodak

Dunia digital semakin berubah saban tahun telah melahirkan pelbagai produk dan jenama berkaitan dengan kamera. Pelbagai kenangan dan memori telah terukir terutamanya generasi yang lahir tahun 70-an sehingga tahun 90-an mengenai kamera berjenama Kodak. Anda pasti akan menyebut “filem kodak sudah habis, kena beli baru untuk mengambil gambar”, berbanding pada zaman kini “alamak memori telefon sudah penuhlah”.

Tahukah anda, Kodak merupakan sebuah syarikat yang menghasilkan kamera dan filem yang paling lama bertahan dalam industri fotografi serta telah mampu menakluk dunia dengan pelbagai produk yang dihasilkan.

Sejarah Penubuhan

Kodak ditubuhkan oleh seorang rakyat Amerika Syarikat yang bernama George Eastman pada tahun 1888. Sebelum kewujudan kamera bersaiz kecil dan mini, hanya golongan professional sahaja yang terlatih yang layak mengambil gambar disebabkan kamera yang bersaiz besar dan rumit untuk mengendalikannya. Kos harga untuk mengambil gambar pada ketika itu adalah mahal.

Menggunakan kebijaksanaan dan inovasi, George Eastman telah menghasilkan sebuah kamera yang bernama Brownie. Kamera ini dijual dengan harga yang rendah dan sangat mudah digunakan oleh orang ramai tanpa memerlukan kemahiran penggunaan yang tinggi. Pengeluaran ini merupakan titik utama peningkatan pengeluaran Kodak.

Salah satu iklan dan promosi kamera Brownie pada tahun 1900. Gambar: Photofocus

Raja Monopoli Dalam Pasaran Fotografi

George Eastman pernah menyatakan
“you press the button, we do the rest”.
 Selepas gambar diambil melalui kamera Kodak, pelanggan tersebut perlu menghantar ke kedai Kodak untuk diproses untuk menghasilkan sekeping gambar. Kodak telah menjalankan polisi dengan menjual harga kamera yang mampu milik oleh orang ramai. Walaupun konsep ini dikatakan agak merugikan, namun Kodak beranggapan sebaliknya.

Secara logiknya pengguna akan membeli sekali sahaja kamera tetapi perlu membeli berkali kali untuk filem Kodak. Tidak hairanlah Kodak mampu memperolehi jumlah pendapatan berlipat kali ganda dengan hanya menjual kamera filem. Kodak mencapai kemuncak apabila mereka memdominasi lebih daripada 85% penjualan kamera dan 90% penjualan filem kamera dan berterusan sehingga awal tahun 2000.

Penggunaan filem Kodak begitu popular sebelum kemunculan kamera digital. Gambar: Pexels

Bermulanya Perubahan Analog ke Digital

Menjelang tahun 1980, industri fotografi mula berubah kepada zaman digital kamera. Kodak juga tidak ketinggalan untuk menghasilkan kamera digital pertama mereka.

Pada tahun 1976 pencipta kamera digital pertama telah dihasilkan oleh Steven Sasson dan dipatenkan. Tapi sayangnya, revolusi yang diperkenalkan oleh Steven Sasson tidak dipandang serius oleh pihak pengurusan tinggi Kodak. Beliau mengetahui ciptaannya berpotensi mampu menjadi perubahan dalam dunia fotografi.

Walaupun Kodak telah mengeluarkan kamera digital DC40 pada tahun 1995, Kodak masih lagi berada di takuk lama dan berfokuskan pengeluaran filem kamera berbanding kamera digital yang memerlukan kos pengeluaran yang tinggi. Akhirnya, Kodak telah membawa satu teknologi baharu pada filem kamera dikenali sebagai
Advance Proton Sistem
 untuk meningkatkan keuntungan dalam pasaran kamera digital. Pengeluaran teknologi ini telah menelan belanja sebanyak 1 billion USD.

Kamera digital pertama dicipta oleh Steven Sasson. Gambar :
DIY Photography

Strategi Berlainan Fujifilm

Pesaing Kodak seperti Fujifilem, Canon, Nikon dan sebagainya mempunyai strategi yang berbeza. Pada ketika itu pesaing telah merangka pelan dan cadangan untuk menaik taraf kamera digital kearah lebih bagus. Mereka berpendapat potensi untuk kamera digital akan lebih berkembang pada masa hadapan. Kodak terlalu maju dan kehadapan dalam pengeluaran filem kamera menyebabkan pesaing lebih memfokuskan kamera digital.

Pada tahun 2000 di bawah pimpinan presiden Komori, pelbagai strategi telah dirangka supaya keuntungan Fujifilem tidak merosot. Beliau telah merangka Visi 75 sempena ulang tahun syarikat ke 75 pada tahun 2004. Beliau menjangkakan keuntungan jualan syarikat akan meningkat sebanyak 2 atau 3 trillion Yen setiap tahun.

Sumber Laporan Tahunan Kodak dan Fujifilm

2000

2010

Peratus

Jualan Kodak

14 Billion Dollar

7.2 Billion Dollar

-32.07%

Jualan Fujifilm

1.4 Trillion Yen

2.2 Trillion Yen

22%

Pelbagai inovasi dan rangka pengurusan telah dijalankan seperti menutup fasiliti yang kurang mendapat keuntungan dan memfokuskan kepada pasaran baharu seperti farmasi, komestik dan bahan material bermutu tinggi antaranya, Fujitac dan Astalift.

Gambar :
Fujitac

Pengeluaran Fujitac telah menembusi hampir 70% pasaran produksi panel LCD dunia. Fujifilem juga melibatkan dalam pasaran komestik dikenali sebagai Astalift dengan teknologi cetak foto seperti collagen, antioksidan, nano teknologi dan sebagainya. Betapa bijak Fujifilem dan siapa sangka dengan menggunakan teknologi filem kamera mampu menghasilkan produk kecantikan.

Gambar :
Astalift

Bermulanya Zaman Kejatuhan

Menurut kajian
Harvard Business,
pada ketika itu CEO Kodak George Fisher beranggapan agak mustahil kamera digital mampu mengatasi perniagaan utama mereka itu analog kamera yang menggunakan filem kamera. Fisher terus mengeluarkan modal sebanyak $2 billion dollar untuk menjalankan pembangunan dalam filem kamera berbanding pembangunan digital kamera.

Pada tahun 2001 disebabkan kewangan syarikat yang kukuh, Kodak masih lagi menjual harga kamera digital secara komersial pada harga yang lebih murah berbanding pesaing lain yang lebih menumpukan penggunaan teknologi kamera DLSR. Mengikut statistik dari Harvard Business, Kodak telah mengalami kerugian sebanyak 60 USD untuk setiap satu kamera digital.

Kesudahan Yang Teruk Selepas 100 Tahun Penubuhan

Pada awal tahun 2000 perkembangan teknologi internet dalam media sosial seperti Myspace, Facebook dan Yahoo mula berkembang luas dalam kalangan pengguna. Secara tidak langsung, perkongsian gambar dalam dunia maya lebih mudah dan cepat berbanding penggunaan gambar secara bingkai. Perkembangan ini menyebabkan revolusi filem analog kamera semakin berkurangan.

Natijahnya, Kodak yang kurang menjalankan inovasi dalam pembangunan digital kamera untuk kegunaan professional seperti penggunaan DLSR gagal menemui jalan penyelesaian dan tidak lagi dapat bersaing terkemuka seperti Sony, Canon dan sebagainya dalam bidang fotografi.

Penggunaan dan perkembangan teknologi telefon bimbit juga telah menyebabkan harga pasaran kamera semakin berkurangan. Ini dapat dilihat pada masa kini pengguna lebih menggunakan telefon bimbit sebagai mekanisme mengambil gambar berbanding penggunaan kamera.

Pada tahun 2012, akhirnya Kodak tidak mampu lagi bertahan dan disytiharkan muflis oleh Mahkamah Persekutuan disebabkan hutang yang terlalu banyak dan kemasukan untung pendapatan tidak selari dengan bebanan hutan setiap tahun. Sebuah legasi yang telah wujud hampir 130 tahun lenyap begitu sahaja disebabkan gagal mengambil serius perkembangan dunia digital.


Kelebihan Guna Stock Screener

Cabaran dalam membeli saham ni banyak terletak pada pemilihan saham yang bagus. Saham bagus ni terpulang pada penilaian pelabur sama ada untuk memberikan pulangan jangka pendek, sederhana atau panjang. Sebuah peralatan ataupun tool yang membolehkan anda memilih saham yang bagus ialah stock screener.

Dengan stock screener, seorang pelabur boleh menapis saham-saham bagus dari beratus-ratus saham yang kita tak mungkin cari satu per satu. Ianya membolehkan anda menjimatkan masa, mengurangkan faktor emosi dalam pemilihan saham, dan mengenali saham yang mungkin tersembunyi di sebalik timbunan saham-saham di dalam pasaran.

Menjimatkan masa

Sesebuah stock screener biasanya adalah sebuah tool berasaskan web ataupun perisian. Ia berkebolehan menggunakan fungsi tapisan data berdasarkan kriteria dan ukuran yang ditetapkan dengan pantas. Sekiranya anda menapis beratus-ratus saham di Bursa Malaysia secara manual, ia akan mengambil masa yang lebih lama berbanding dengan fungsi tapisan stock screener ini.

Anda boleh menapis pelbagai kriteria yang menjadi keutamaan anda. Antaranya mungkin margin keuntungan, P/E ratio, LTS, FCON dan sebagainya. Sekiranya anda tak tahu kriteria apa yang nak ditapis, mungkin anda perlu ikut kelas dulu. Tapi ada banyak screener yang telah pun tersedia di iSaham dengan pelbagai kriteria yang dapat menapis saham-saham yang bagus.

Mengurangkan faktor emosi

Berdasarkan fungsi tapisan tadi sahaja anda dapat lihat bahawa tapisan saham dalam stock screener itu berdasarkan data semata-mata. Ini bermakna faktor emosi telah disingkirkan dari pemilihan saham. Sekiranya anda jenis pelabur emosi pula, mungkin screener dapat menyelamatkan anda dari pelaburan yang berpotensi untuk lebur.

Anda boleh tetapkan sebuah screener untuk mengeluarkan saham yang berprestasi tinggi sahaja sebagai pemilihan. Sekiranya saham yang anda suka tak melepasi piawai yang ditetapkan, mungkin bukan masanya untuk beli saham yang anda rasa bias dengan emosi anda.

Mengenali saham tersembunyi

Sekiranya anda mengimbas senarai saham dalam pasaran satu per satu, ada kemungkinan anda akan terjumpa saham yang tak pernah dikenali sebelum ini. Ini adalah disebabkan terdapat beratus-ratus saham yang tersenarai, dan mungkin ada saham-saham yang selama ini sedang tidur atau tak banyak didagangkan. Oleh itu, saham-saham ini jarang dijumpai dan di antaranya mungkin berada di bawah nilai sebenar.

Dengan stock screener, sesebuah saham yang kurang dikenali boleh muncul sekiranya bertemu kriteria yang dicari. Screener ini boleh jadi berlandaskan kriteria P/E ratio yang rendah, atau apa-apa kriteria potensi pertumbuhan yang tertentu.

Kesimpulan

Kesimpulannya, penggunaan stock screener dapat membantu memudahkan urusan kita untuk membuat pemilihan saham. Pemilihan secara manual memerlukan masa yang lebih panjang. Ia juga hanya bergantung kepada saham yang kita kenali sahaja. Dengan stock screener, seluruh saham dalam pasaran dapat ditapis mengikut kriteria kehendak kita. Dengan ini, anda tidak tercicir dengan peluang yang mungkin boleh diperoleh melalui saham-saham yang tersembunyi atau secara mudahnya, yang belum dikenali.

Di iSaham, kami sediakan
screener-screener
 yang anda boleh gunakan untuk membantu anda memilih dan mengkaji saham berpotensi. Ada screener percuma dan premium. Sekiranya anda berminat menggunakan screener premium secara percuma, boleh hubungi
team kami.


Kemuncak Pasaran Nasdaq sehingga Berlaku Gelembung Dot Com

Perubahan menjelang tahun 2000 telah memberi anjakan paradigma dan perkembangan teknologi yang meletus ke serata dunia. Sedar tak sedar hampir 21 tahun peristiwa ini berlalu. Krisis ini bermula apabila berlakunya gelembung dot-com dikenali sebagai gelembung teknologi maklumat dan perubahan teknologi dengan menggunakan rangkaian internet.

Hampir kesemua syarikat yang baru ditubuhkan berpusu-pusu menggunakan nama yang mempunyai “.com” sebagai identiti syarikat. Penggunaan “.com” bermaksud istilah yang begitu popular di Internet seperti webvan.com, e-toys.com dan sebagainya. Situasi ini semakin rancak bagai cendawan tumbuh selepas hujan.

Gambar :
streetfins.com

Pengenalan

Permulaan krisis ini berlaku sekitar tahun 1995 dan telah mencapai puncaknya pada Mac 2000. Kebanyakan pasaran saham dipengaruhi oleh modal perbelanjaan dan syarikat dibiayai IPO dalam sektor internet. Ini dapat dilihat dari hampir majoriti 295 daripada 457 syarikat diniagakan di Wall Street terlibat dalam industri teknologi internet. Jumlah ini bertambah pada suku pertama tahun 2000 sebanyak 91 syarikat.

Ini menyebabkan indeks saham teknologi Nasdaq didagangkan di Wall Street meningkat sebanyak 400% dari 1000 mata indeks sehingga 5000 mata indeks bermula tahun 1995 sehingga tahun 2000. Dagangan ini menyebabkan munculnya pelabur baharu semata mata ingin mengaut keuntungan tanpa memikir kedudukan dan strategi perancangan perniagaan sesebuah syarikat.

Spekulasi Gelembung Dot Com

Apabila syarikat ini diniagakan secara awam, majoriti pelabur tidak melepaskan peluang dalam pasaran “.com”. Antara strategi dan teknik yang dilaksanakan pelabur adalah melabur dalam pendekatan IPO. Sebanyak 295 IPO telah diniagakan, 117 berjaya menggandakan nilai pada hari pertama dagangan sehingga mampu mencatat kekayaan pada masa yang singkat disebabkan pasaran gelembung internet.

Pesaing yang tidak mempunyai perniagaan dalam industri teknologi maklumat mempunyai pendekatan berbeza. Mereka telah membelanjakan hampir 90% untuk menjalankan pengiklanan untuk memasarkan jenama supaya dikenali orang ramai. Jadi tidak hairanlah, mereka membelanjakan jumlah yang banyak supaya berupaya mengekalkan dan bersaing dengan syarikat “.com”.

Secara logiknya syarikat yang mula berkecimpung dan bertapak dalam teknologi internet memerlukan dana yang banyak dalam infrastruktur rangkaian syarikat. Pinjaman yang besar diperlukan sehingga menyebabkan berlakunya krisis “.com” apabila kewangan syarikat mula kerugian.

Kejutan Panik Penjualan

Pada 10 Mac 2000, gelembung “.com” mula meletus dan menunjukkan perubahan yang negatif. Permulaan jumlah stok Nasdaq sebanyak USD 6.71 trillion dan mula menurun sebanyak USD 6.02 trilion pada 30 Mac 2000. Lebih memeranjatkan dalam masa sebulan nilai Nasdaq mula menurun sebanyak 1 trillion pada 6 April dengan mencatatkan USD 5.78 trillion.

Menurut pandangan JP Morgan di Portal Time kebanyakan syarikat menunjukkan kerugian sebanyak USD 10 juta sehingga USD 30 juta pada suku pertama yang berkemungkinan boleh menyebabkan muflis. Para pelabur mula panik dan menjual saham berkaitan teknologi seperti Dell dan Cisco. Jumlah penjualan saham menjadi lebih banyak berbanding jumlah pembelian saham dalam syarikat tersebut.

Kejatuhan Beberapa Syarikat

Spekulasi ini bermula apabila syarikat gergasi Microsoft mula disiasat atas dakwaan “anti-trust” dalam proses penjualan. Anti-trust merupakan perundangan dan peraturan yang dijalankan oleh pihak Amerika Syarikat untuk mengelakkan berlakunya monopoli dan strategi kotor untuk mendapatkan keuntungan.

Siasatan ini mula merunsingkan para pelabur mengenai pasaran dalam industri teknologi. Selepas diumumkan keputusan penyiasatan secara terbuka, ia menyebabkan indeks teknologi mengalami penurunan sebanyak 10 peratus.

Gambar: news.gcase

Kesannya, berlakunya deflasi dalam saham sehingga menyebabkan para pelabur mula menjual saham sektor teknologi. Mereka berpendapat pasaran sektor teknologi internet tidak membawa keuntungan, sebaliknya mengalami kerugian. Kerugian dalam gelembung “.com” telah menyebabkan kejatuhan syarikat seperti Pets.com, Webvan.com, eToys.com, Flooz.com, theGlobe.com dan lain-lain. Namun syarikat seperti Amazon.com dan eBay.com berjaya mengukuhkan syarikat ketika krisis berlaku daripada kejatuhan walaupun mengalami kesukaran pada peringkat permulaan.

Perubahan gelembung dot com telah membawa perubahan bercirikan teknologi baru sehingga mewujudkan pasaran baharu melibatkan pelbagai produk dan perkhidmatan yang berkaliber. Kerancakan pelabur dalam pasaran baharu teknologi tidak bertahan lama sehingga berlakunya penurunan. Indeks Nasdaq memerlukan masa selama 15 tahun iaitu 2015 untuk mencapai indeks semasa (5048.2 mata) tahun 2000.

Rujukan

Investopedia

Corporate Finance institute (CFI)


Kenali Ethis Ventures, Platform Equity Crowdfunding yang Patuh Syariah

Pernahkah anda membaca atau mendengar tentang platform seperti Kickstarter dan Indiegogo yang terkenal di Amerika Syarikat? Platform ini disediakan untuk syarikat kecil atau orang persendirian yang mencari dana untuk projek mereka. Jika ada pelabur yang berminat, mereka akan melabur pada projek tertentu di dalam masa yang ditetapkan.

Aktiviti yang dinyatakan di atas adalah antara contoh
crowdfunding
. Terdapat 3 jenis
crowdfunding
, iaitu
reward crowdfunding, debt crowdfunding,
dan
 equity crowdfunding
. Untuk artikel ini, kami akan memfokuskan kepada
equity crowdfunding
.

Maksud equity crowdfunding

Equity crowdfunding
 (ECF) adalah cara alternatif untuk mengumpul dana dari orang ramai bagi syarikat pemula (
startup
). Proses ini dilakukan melalui platform ECF yang berdaftar dengan Suruhanjaya Sekuriti Malaysia. Ia boleh diertikan seakan-akan tawaran awam awal (IPO) di Bursa Malaysia.

ECF memberi peluang kepada syarikat pemula untuk menawarkan saham milik syarikat kepada pelabur dalam masa yang tertentu. Syarikat-syarikat ini akan menyampaikan idea mereka melalui platform ECF, dan pelabur yang berminat dengan idea mereka akan tertarik untuk melabur di dalamnya.

Justeru itu, platform ECF seperti ini juga dapat memberi peluang kepada pelabur kecil-kecilan untuk melabur di dalam syarikat yang berpotensi. Dengan adanya platform ECF, mereka akan mempunyai lebih banyak pilihan pelaburan selain pelaburan tradisional.

Sehingga kini, terdapat 10 platform ECF yang telah berdaftar dengan Suruhanjaya Sekuriti Malaysia, antaranya ialah

Ethis Ventures
.

Ethis Ventures

Ethis Ventures atau Ethis merupakan Pengendali Pasaran Dikenalpasti (RMO) yang diperakui oleh Suruhanjaya Sekuriti (SC) untuk menjalankan aktiviti
equity crowdfunding
 dan pelaburan lain yang berkaitan.

Ethis bertujuan untuk memudahkan pelabur pada setiap peringkat mencari pelaburan tambahan, dan pada masa yang sama dapat membantu syarikat pemula untuk memperolehi dana. Ethis agak berbeza dengan platform ECF yang lain kerana kesemua pelaburan yang ditawarkan adalah patuh syariah.

Sesiapa sahaja boleh melabur di Ethis asalkan menepati kriteria seperti rajah di bawah.

Kriteria pelabur seperti yang ditetapkan oleh
Suruhanjaya Sekuriti Malaysia
. Gambar: Ethis

Cara membuka akaun di Ethis

Pertama sekali, anda harus klik
link ini
 untuk ke laman web Ethis dan pergi ke bahagian
Login
 dan pilih
Registration
 di bahagian kanan atas halaman tersebut. Masukkan butiran peribadi anda. Jangan lupa masukkan kod referral '
iSaham
' di dalam kotak seperti rajah di bawah. Kemudian tekan
Create Account
.

Anda akan menerima emel yang menyatakan pendaftaran anda telah berjaya. Log masuk ke Ethis menggunakan emel dan kata kunci anda seperti yang telah didaftarkan tadi.

Sejurus itu, anda perlu mengemaskini butiran peribadi anda dengan lebih lanjut di halaman ini. Pilih keahlian yang sesuai dengan anda sama ada anda ialah pelabur
Retail
,
Angel
 atau
Sophisticated
. Lengkapkan pengisian butiran peribadi dan muat naik gambar kad pengenalan serta bukti alamat rumah. Kesemua ini perlu diisi untuk memenuhi keperluan
Know Your Customer
 (KYC).

Anda kemudian akan menerima emel seperti di bawah yang memberitahu pendaftaran anda telah berjaya.

Pemilihan pelaburan

Untuk memulakan pelaburan, anda hanya perlu tekan pada butang
Invest
 di bahagian atas halaman ini. Di sini, terdapat beberapa kempen yang sedang berlangsung, seperti contoh di bawah:

Tekan
View
 untuk membaca butiran lanjut tentang kempen yang sedang dijalankan itu. Butiran seperti latar belakang syarikat,
highlight
 kempen,
roadmap
 dan lain-lain disenaraikan di sini.

Jika berminat, pilih amaun yang hendak dilaburkan (mengikut jumlah minima pelaburan yang ditetapkan) dan tekan
Invest
. Anda kemudian akan di bawa ke halaman seperti rajah di bawah. Isikan butiran peribadi anda, dan pastikan anda memasukkan kod referral
iSaham
di tempat yang disediakan seperti dalam rajah di bawah.

Setelah itu, tekan
Get Instruction
 dan anda akan mendapat emel yang menyatakan anda perlu memasukkan wang melalui
direct transfer
 atau sebagainya kepada Ethis (untuk kempen tersebut).

Seperti instrumen pelaburan yang lain, anda harus melengkapkan butiran peribadi dan KYC terlebih dahulu sebelum anda dibenarkan untuk membuat pelaburan. Untuk memudahkan urusan, pastikan anda telah melengkapkan butiran tentang diri anda terlebih dahulu

Setelah selesai, anda boleh melihat status pelaburan anda di bahagian
My Profile
 >
Dashboard
.

Untuk mengetahui dengan lebih lanjut tentang Ethis, boleh rujuk di
Wiki Ethis Malaysia
.


Kenali Floating Stocks dan Kepentingannya

Apabila syarikat mengeluarkan saham, kebiasaannya saham tersebut akan dibahagikan terlebih dahulu. Syarikat akan menentukan saham mana yang akan dihadkan dan yang dibenarkan untuk didagangkan dalam pasaran terbuka.

Untuk artikel kali ini, kami akan menjelaskan dengan lebih lanjut tentang
floating stocks
, iaitu saham yang dimiliki syarikat untuk didagangkan dalam pasaran terbuka.

Maksud floating stocks

Floating stocks
 atau saham terapung merupakan saham yang boleh didagangkan dalam pasaran secara terbuka.
Floating stocks
 diperolehi dari jumlah
outstanding shares
 tolak
closely-held stocks
 (saham yang dipegang rapat) dan
restricted stocks
 (saham terhad). Secara dasarnya, pengiraannya adalah seperti berikut:

Outstanding shares - (closely-held stocks + restricted stocks)
= Floating stocks

Outstanding shares
 atau saham tertunggak adalah jumlah bilangan saham yang diterbitkan dan dipegang secara aktif oleh kesemua pemegang saham, iaitu termasuk orang dalaman syarikat serta pelabur-pelabur luar. Kebiasaannya,
outstanding shares
 juga dikenali sebagai jumlah saham.

Closely-held stocks
 adalah saham yang dipegang oleh orang dalaman, pemegang saham utama dan pekerja syarikat. Manakala
restricted stocks
 pula ialah saham dalaman yang tidak boleh didagangkan kerana terdapat halangan-halangan sementara seperti selepas penyenaraian tawaran awam awal (IPO).

Jumlah
floating stocks
 boleh bertambah dan berkurang dengan aktiviti seperti
bonus issues
 dan
share consolidation
.

Kepentingan floating stocks

Floating stocks
 adalah penting untuk diketahui oleh pelabur kerana ia dapat memberitahu berapa banyak jumlah saham yang ada untuk didagangkan oleh orang awam.
Floating stocks
 dengan peratusan yang kecil mempunyai
votality
 yang tinggi, namun mempunyai kadar
liquidity
 yang rendah akibat
volume
 jual beli yang kecil.

Kebanyakan pelabur besar mungkin kurang gemar untuk menjual beli saham yang mempunyai jumlah
floating stocks
 yang rendah dan akan lebih bertumpu kepada syarikat yang mempunyai
floating stocks
 dengan peratusan yang besar.

Contoh floating stocks

Berikut merupakan contoh-contoh syarikat dan info saham yang di ambil dari
iSaham Stock Screener
. Informasi ini boleh didapati di bahagian '
Profile
' syarikat tersebut.

1. FGV

Info saham syarikat
FGV
 di iSaham.

Floating stocks
 bagi saham FGV adalah hampir separuh dari keseluruhan jumlah
outstanding shares
. Kesannya, saham ini boleh dikatakan bergerak dengan stabil dan mempunyai volume jual beli yang tinggi.

2. SCIPACK

Info saham syarikat
SCIPACK
 di iSaham.

Jumlah
floating stocks
 bagi SCIPACK pula hanyalah 13.3%, iaitu agak sedikit berbanding jumlah c
losely-held stocks
 dan
restricted stocks
 syarikat tersebut. Oleh itu, kita dapat melihat bahawa pergerakannya adalah lebih
volatile
, namun terdapat kekurangan
volume
 dagangan.

Nota:
 Saham serta nilai yang dinyatakan adalah sebagai rujukan sahaja. Jumlah
floating stocks
 dan
outstanding shares
 boleh berubah dari semasa ke semasa.

Kesimpulan

Floating stocks
 adalah antara perkara penting yang boleh pelabur kaji sebelum membuat pelaburan kerana jumlah
floating stocks
 boleh memberi impak terhadap tahap
votality
 sesuatu saham.

Selain itu, memahami
floating stocks
 juga membolehkan pelabur untuk memahami struktur pegangan saham dalam syarikat. Justeru, dapat memberikan gambaran tentang kawalan yang dimiliki oleh pemegang-pemegang saham tertentu, dan kesannya apabila mereka melakukan pembelian atau penjualan saham.


Kenali Indeks Pasaran Saham Luar Negara (Versi Covid)

Pasaran saham adalah suatu yang kadang-kala susah difahami. Ada hari ia menghijau sehijau hutan hujan khatulistiwa. Kita pun anggap pasaran sedang optimis. Tiba-tiba esoknya pasaran menjadi merah semerah padi, atau mungkin cili padi. Sebenarnya pasaran dunia ini ada yang saling berkait. Produk yang dibuat di negara maju banyak juga datangnya dari negara-negara membangun.

Dalam post kali ini, kita akan lihat beberapa pasaran yang utama secara imbas lalu. Dan disebabkan screenshot ini diambil pada bulan Ogos, kita boleh lihat bagaimana beberapa pasaran kembali pulih atau dibantut selepas Covid-19. Senarai ini disusun mengikut waktu pasaran dibuka.

Secara ringkas, anda boleh lihat waktu pasaran dalam jadual di bawah yang disesuaikan pada waktu Malaysia:

Negara

Buka

Tutup

Jepun

8.00 pagi

2.00 petang

Korea

8.00 pagi

2.30 petang

Taiwan

9.00 pagi

1.30 tengah hari

Malaysia

9.00 pagi

5.00 petang

Singapura

9.00 pagi

5.00 petang

Hong Kong

9.15 pagi

4.30 petang

China

9.30 pagi

3.00 petang

Indonesia

10.00 pagi

5.00 petang

India

11.45 pagi

6.00 petang

Arab

3.00 petang

8.00 malam

Turki

3.00 petang

8.00 malam

Perancis

4.00 petang

1.30 pagi

Itali

4.00 petang

1.35 pagi

Jerman

3.00 petang

3.00 pagi

UK

4.00 petang

12.30 malam

Brazil

9.00 malam

4.30 pagi

Amerika Syarikat

10.30 malam

5.00 pagi

Kanada

10.30 malam

5.00 pagi

Mexico

10.30 malam

5.00 pagi

Jepun

Pasaran saham utama:
 Tokyo Stock Exchange (TSE)
 Waktu pasaran dibuka:
 9 pagi - 3 petang UTC+9

Indeks pasaran:
Nikkei 225 Index (NI225)

Indeks Nikkei 225

Korea

Pasaran saham utama:
 Korea Stock Exchange (KRX)
 Waktu pasaran dibuka:
 9 pagi - 3.30 petang UTC+9

Indeks pasaran:
Korea Composite Stock Price Index (KOSPI)

Indeks Korea Composite Stock Price

Hong Kong

Pasaran saham utama:
 Hong Kong Stock Exchange (HKEX)
 Waktu pasaran dibuka:
 9.15 pagi - 4.30 petang UTC+8

Indeks pasaran:
Hang Seng Index (HSI)

Indeks Hang Seng

Malaysia

Pasaran saham utama:
 Bursa Malaysia (MYX)
 Waktu pasaran dibuka:
 9 pagi - 5 petang UTC+8

Indeks pasaran:
FTSE Bursa Malaysia KLCI (FBMKLCI)

Indeks FBMKLCI

Singapura

Pasaran saham utama:
 Singapore Exchange (SGX)
 Waktu pasaran dibuka:
 9 pagi - 5 petang UTC+8

Indeks pasaran:
Straits Times Index (STI)

Indeks Straits Times

Taiwan

Pasaran saham utama:
 Taiwan Stock Exchange (TWSE)
 Waktu pasaran dibuka:
 9 pagi - 1.30 tengah hari +8

Indeks pasaran:
Taiwan Capitalization Weighted Stock Index (TAIEX)

Indeks TSEC Weighted

China

Pasaran saham utama:
 Shanghai Stock Exchange (SSE) / Shenzhen Stock Exchange (SZSE)
 Waktu pasaran dibuka:
 9.30 pagi - 3 petang UTC+8

Indeks pasaran:

Shanghai Composite Index (SHCOMP)

SZSE Component Index (399001)

Indeks Shanghai Composite

Indeks SZSE Component

Indonesia

Pasaran saham utama:
 Indonesia Stock Exchange (IDX)
 Waktu pasaran dibuka:
 9 pagi - 4 petang UTC+7

Indeks pasaran:
IDX Composite Index (COMPOSITE)

Indeks IDX Composite

India

Pasaran saham utama:
 National Stock Exchange (NSE) / Bombay Stock Exchange (BSE)
 Waktu pasaran dibuka:
 9.15 pagi - 3.30 petang UTC+5.5

Indeks pasaran:
Nifty 50 Index (NIFTY)

Indeks Nifty 50

Arab Saudi

Pasaran saham utama:
 Saudi Stock Exchange (TADAWUL)
 Waktu pasaran dibuka:
 10 pagi - 3 petang UTC+3

Indeks pasaran:
Tadawul All Shares Index (TASI)

Indeks Tadawul All Shares

Turki

Pasaran saham utama:
 Borsa Istanbul (ISE)
 Waktu pasaran dibuka:
 10 pagi - 3 petang UTC+3

Indeks pasaran:
BIST 100 Index (XU100)

Indeks BIST 100

UK

Pasaran saham utama:
 London Stock Exchange (LSE)
 Waktu pasaran dibuka:
 8 pagi - 4.30 petang UTC+0

Indeks pasaran:
UK 100 Index (UKX)

Indeks UK 100

Jerman

Pasaran saham utama:
 Frankfurt Stock Exchange (FSX)
 Waktu pasaran dibuka:
 8 pagi - 8 malam UTC+1

Indeks pasaran:
DAX Index (DAX)

Indeks DAX

Perancis

Pasaran saham utama:
 Euronext Paris (EPA)
 Waktu pasaran dibuka:
 9 pagi - 5.30 petang UTC+1

Indeks pasaran:
CAC 40 Index (PX1)

Indeks CAC 40

Itali

Pasaran saham utama:
 Milan Stock Exchange (MTA)
 Waktu pasaran dibuka:
 9 pagi - 5.35 petang UTC+1

Indeks pasaran:
Milano Italia Borsa Index (FTMIB)

Indeks Milano Italia Borsa

Brazil

Pasaran saham utama:
 Bolsa de Valores de Sao Paulo (Bovespa)
 Waktu pasaran dibuka:
 10 pagi - 5.30 petang UTC-3

Indeks pasaran:
BOVESPA Index (IBOV)

Indeks BOVESPA

Amerika Syarikat

Pasaran saham utama:
 New York Stock Exchange (NYSE)/NASDAQ
Waktu pasaran dibuka:
 9.30 pagi - 4 petang UTC-5

Indeks pasaran:

NASDAQ (IXIC)

S&P 500 (SPX)

Dow Jones Industrial Average (DJI)

Indeks NASDAQ

Indeks S&P 500

Indeks Dow Jones Industrial Average

Kanada

Pasaran saham utama:
 Toronto Stock Exchange (TSX)
 Waktu pasaran dibuka:
 9.30 pagi - 4 petang UTC-5

Indeks pasaran:
 S&P / TSX Composite Index (TSX)

Indeks S&P / TSX Composite

Mexico

Pasaran saham utama:
 Mexican Stock Exchange (BMV)
 Waktu pasaran dibuka:
 8.30 pagi - 3 petang UTC-6

Indeks pasaran:
 IPC Mexico Index (BMV)

Indeks IPC Mexico


Kenali InNature - Pengendali Francais The Body Shop yang Bakal Terbitkan IPO

1. Pengendali Francais The Body Shop

InNature merupakan pengendali francais The Body Shop (TBS) yang kini menjalankan operasi di Malaysia dan Vietnam. Jumlah kedai TBS yang mereka kendalikan adalah 89 buah di Malaysia dan 26 buah di Vietnam. Mereka baru dianugerahkan The Body Shop International untuk mengembangkan francais TBS di Kemboja.

Gambar: The Body Shop Malaysia

2. Maklumat penyenaraian

InNature akan disenaraikan dalam pasaran utama Bursa. Harga IPO telah diumumkan pada RM 0.68 seunit. Agihan saham melalui MITI telah pun diumumkan. Sekiranya tiada apa-apa masalah, selepas ini IPO ini akan dibuka untuk permohonan secara umum pula tidak lama lagi.

3. Status shariah

Berdasarkan draf awal prospektus InNature, saham ini dinilai shariah oleh Majlis Penasihat Shariah, Suruhanjaya Sekuriti.

4. Penggunaan dana IPO

InNature akan menggunakan dana IPO ini untuk perbelanjaan modal, modal kerja, pembangunan bisnes baru dan belanja penyenaraian. Perbelanjaan modal ini melibatkan pengembangan bisnes dalam negara dan juga luar negara di Vietnam dan Kemboja. Aset yang ingin dibelanjakan termasuk pejabat, infrastruktur IT, pergudangan dan tenaga pekerja.

5. Pengarah terlibat dalam persatuan kesihatan

Pemegang saham terbesar Dato’ Simon dan Datin Mina mempunyai latar belakang yang kukuh untuk sokong kedudukan mereka dalam syarikat. Dato’ Simon pernah menceburi bidang telekomunikasi, komputer peribadi, penjagaan diri dan peranginan. Datin Mina pula menerima beberapa anugerah yang bersifat pemerkasaan wanita. Beliau juga menerima anugerah Patron di Malaysian AIDS Foundation Tun Dr Siti Hasmah atas perkhidmatan yang lama dengan Malaysian AIDS Foundation.

6. Prestasi kewangan yang baik

Laporan kewangan terbaru dikeluarkan pada 31 Disember 2018. Tahun terbaru menunjukkan keuntungan yang meningkat dan marjin keuntungan yang semakin baik.

7. Jenama Natura ditambah ke dalam kumpulan syarikat

InNature kini mengendalikan edaran dan jualan produk The Body Shop di Malaysia dan Vietnam. Perancangan masa depan untuk InNature ialah mengendalikan francais TBS di Kemboja melalui syarikat Green Cosmetics. Selain itu, Ola Beleza ditubuhkan untuk membawa francais “Natura” ke dalam kumpulan InNature.

Gambar: Natura Brazil

8. Bahagian pasaran yang bagus

Dalam industri kosmetik dan kecantikan ini ada banyak pesaing dengan kelebihan yang tersendiri. Jenama The Body Shop yang dibawa dalam bisnes InNature mempunyai bahagian pasaran sebanyak 12.3%, membelakangi Estee Lauder dan L’Oreal Malaysia dalam keseluruhan industri kecantikan. Namun, sekiranya mengambil kira kategori jenama tunggal, InNature dengan anak syarikatnya Rampai-Niaga menduduki tempat pertama dengan jenama The Body Shop.

9. Permintaan produk natural semakin tinggi

Bukan suatu perkara yang pelik sekiranya pengguna kini lebih gemar produk natural atau bebas bahan kimia. The Body Shop adalah salah satu jenama yang mendahului segmen produk natural ini dengan 100% bahan tumbuhan (vegan ingredient) dan bebas-kekejaman (haiwan dll). Produk natural ini dianggap lebih selamat, lebih berkualiti, mesra alam dan lebih efektif.

Kesimpulan

Skor awal yang kami berikan kepada saham IPO ini ialah 4/4 berdasarkan draf prospektus awal. Skor ini tertakluk kepada perubahan sekiranya terdapat perkembangan terbaru dalam prospektus muktamad bila diumumkan nanti. Frost & Sullivan juga menyimpulkan bahawa prospek bisnes InNature ini kelihatan positif. Ini disumbangkan oleh faktor-faktor seperti pertumbuhan populasi, peningkatan pendapatan boleh guna (disposable), dan kesedaran yang meningkat terhadap penjagaan diri dan kecantikan.


Kenali TradePlus Pengendali Pelbagai Dana ETF

Affin Hwang Asset Management
 adalah sebuah firma pengurusan aset di bawah
Affin Bank
. Ia diwujudkan untuk memenuhi keperluan pelaburan syarikat korporat, dana pencen, institusi, syarikat berkaitan kerajaan, individu berharta dan lain-lain. Antara dana pelaburan yang mereka tawarkan adalah seperti ekuiti, bon, pasaran wang, produk berstruktur dan ETF. TradePlus adalah sayap mereka dalam penawaran produk pelaburan ETF.

Gambar: Affin Hwang

Kenali TradePlus

TradePlus
 mula diperkenalkan pada tahun 2017. Ia menawarkan pelbagai dana pelaburan ETF seperti
Equity ETF
,
Commodity ETF
 dan
Leveraged & Inverse ETF
. ETF atau
Exchange Trade Fund
 adalah satu instrumen dana pelaburan yang didagang di pasaran saham Bursa Malaysia. Kali ini kita akan melihat secara mendalam terhadap pembelian emas dengan ETF yang dikategorikan sebagai
Commodity ETF
.

Antara ETF yang ditawarkan kepada pelabur oleh TradePlus. Gambar: TradePlus

GOLDETF

Satu aset komoditi yang ditawarkan oleh TradePlus dalam bentuk ETF ialah
GOLDETF
. Ia boleh didagangkan di pasaran saham dan merupakan dana
TradePlus Shariah Gold Tracker
. Dana ini adalah patuh syariah, berdasarkan penilaian perunding syariah Amanie Advisor Sdn Bhd. Kini, TradePlus Shariah Gold Tracker merupakan satu-satunya dana pelaburan emas ETF berstatus patuh syariah di Malaysia yang berpandukan pada harga emas semasa.

Gambar: TradePlus

Pelaburan ini membolehkan kita melabur kepada emas fizikal tanpa perlu memegang secara nyata. 95% daripada aset dana ini telah dibeli secara fizikal dari London Bullion Market Association (LBMA) dan kemudian jongkong emas ini disimpan di Singapura. Selebihnya, akan didagangkan dalam bentuk pasaran kewangan patuh syariah.

Gambar: TradePlus

GOLDETF ini didagangkan di pasaran Bursa Malaysia melalui platform dagangan. Sebelum pembelian ini dilaksanakan, kita perlulah membuka terlebih dahulu akaun CDS melalui broker. Transaksi jual atau beli ETF ini boleh dilaksanakan pada waktu pasaran Bursa Malaysia.

Secara umumnya, satu unit GOLDETF bersamaan dengan 0.01 gram nilai tunai emas semasa. Sama seperti saham dagangan yang lain, pembelian minimum adalah 1 lot (100 unit) bersamaan 1 gram emas. Berdasarkan harga diatas, kos yang perlu dibayar adalah RM 2.45 x 100 unit = RM 245.00 dan ditambah dengan kos broker. Jika dilihat pembelian emas dengan GOLDETF merupakan antara yang termurah di pasaran.